title: Edmonton Oilers

text: Suurimman osan 1990-lukua Oilers oli talousvaikeuksissa ja seuran pysyminen Edmontonissa oli vaakalaudalla. Vuonna 1998 liikemies Leslie Alexander teki seurasta ostotarjouksen, jonka toteutuminen olisi johtanut Oilersin siirtymiseen Houstoniin, mutta edmontonilaisten liikemiesten yhteenliittymä Edmonton Investors Group Limited Partnership vastasi tarjoukseen ja seuran omistus siirtyi sille.


title: Edmonton Oilers

text: Vuonna 1997 Oilers palasi viiden vuoden tauon jälkeen NHL:n pudotuspeleihin ja selviytyi toiselle kierrokselle voitettuaan Dallas Starsin tasaisessa ottelusarjassa. Ratkaisevan seitsemännen ottelun viimeinen maali syntyi läpiajosta jatkoajalla. Toisella kierroksella Oilers hävisi hallitsevalle mestarille Colorado Avalanchelle. Edmonton ja Dallas kohtasivat myös vuoden 1998 pudotuspeleissä, toisella kierroksella, mutta Dallas oli tuolla kertaa vahvempi. Vuosien 1997 ja 2003 välisenä aikana Oilers ja Stars kohtasivat toisensa pudotuspeleissä kuusi kertaa, viidesti ensimmäisellä kierroksella. Ainoa vuosi välissä, jolloin joukkueet eivät kohdanneet, oli vuosi 2002, jolloin molemmat jäivät pudotuspelien ulkopuolelle. Dallas voitti vuoden 1997 pudotuspelisarjaa lukuun ottamatta Edmontonin joka vuosi. Putkelle tuli päätös vuonna 2004, kun Oilers ei päässyt pudotuspeleihin. Edmonton Oilersin tunnetuimpia pelaajia 1990-luvun puolivälin ja 2000-luvun alun välillä olivat muun muassa maalivahdit Curtis Joseph ja Tommy Salo sekä hyökkääjät Jason Arnott, Bill Guerin, Ryan Smyth ja Doug Weight.


title: Edmonton Oilers

text: 22. marraskuuta 2003 Oilers isännöi Heritage Classicia, NHL:n ensimmäistä virallista ulkoilmaottelua, millä juhlistettiin Oilersin 25. kautta NHL:ssä. Oilers hävisi Edmontonin Commonwealth Stadiumilla pelatun ottelun Montreal Canadiensille maalein 3–4. Ottelua seurasi paikan päällä 57 167 katsojaa, mikä oli NHL:n ennätys ennen kuin vuonna 2008 järjestetyn NHL Winter Classicin 71 217 katsojaa ylittivät sen.


title: Edmonton Oilers

text: Vuonna 2006 Oilers palasi kuudentoista vuoden tauon jälkeen Stanley Cup -finaaleihin. Runkosarjassa konferenssinsa kahdeksanneksi sijoittunut seura voitti pudotuspeleissä Detroit Red Wingsin, San Jose Sharksin sekä Mighty Ducks of Anaheimin, mutta hävisi loppuotteluissa Carolina Hurricanesille voitoin 3–4. Tärkeitä pelaajia Oilersin pudotuspelimenestyksessä olivat muun muassa ennen kauden alkua hankittu puolustaja Chris Pronger, joka oli pudotuspeleissä seuran paras pistemies, pudotuspelien paras maalintekijä Fernando Pisani sekä keväällä 2006 ennen siirtorajan umpeutumista hankittu maalivahti Dwayne Roloson, joka kuitenkin loukkaantui ensimmäisessä loppuottelussa Hurricanesia vastaan ja joutui sivuun ratkaisevista finaalipeleistä, joissa Oilersin maalilla pelasi Jussi Markkanen.


title: Edmonton Oilers

text: Stanley Cup -finaalihuuman jälkeen seura luopui tärkeimmästä pelaajastaan Prongerista hänen omasta tahdostaan ja on jäänyt pudotuspelien ulkopuolelle yhdeksästi peräkkäin vuosina 2007–2015, vuosina 2010 ja 2011 NHL:n pienimmällä pistemäärällä. Tämän ansiosta seura on saanut korkeita varausvuoroja, joilla se on varannut muun muassa Taylor Hallin, Ryan Nugent-Hopkinsin, Nail Jakupovin ja Connor McDavidin, kaikki neljä varausvuosiensa .


title: Edmonton Oilers

text: Vuonna 2008 Oilersin omistaja vaihtui, kun edmontonilainen apteekkimiljardööri Daryl Katz osti seuran Edmonton Investors Groupilta 200 miljoonalla dollarilla.


title: Edmonton Oilers

text: Oilers siirrettiin vuonna 2013, jolloin NHL:n divisioonien määrän vähennettiin kuudesta neljään, Tyynenmeren divisioonaan, mitä ennen se kuului vuodesta 1998 luoteiseen divisioonaan.


title: Edmonton Oilers

text: "Lyhenteet: O = ottelut, V = voitot, H = häviöt, T = tasapelit, JA-H = jatkoaikatappiot, P = pisteet, TM = tehdyt maalit, PM = päästetyt maalitEniten otteluita:


title: Edmonton Oilers

text: Eniten maaleja:


title: Edmonton Oilers

text: Eniten syöttöpisteitä:


title: Edmonton Oilers

text: Eniten pisteitä:


title: Edmonton Oilers

text: Eniten jäähyminuutteja:


title: Edmonton Oilers

text: Eniten otteluita:


title: Edmonton Oilers

text: Eniten syöttöpisteiä:


title: Haapakangas

text: Haapakangas () on historiallinen sekä nykyinen seurakunta Pohjois-Inkerissä Pietarin kaupungin pohjoisosassa. Haapakangas on myös taajama, joka sijaitsee Pietarista Viipuriin vievän valtatien varrella. Levassovassa on myös Stalinin vainojen aikainen teloituspaikka. Alueella on myös jäänteitä keisarinna Katariina II rakennuttamasta Pietarin pohjoisesta suojalinnoituksesta.


title: Haapakangas

text: Nykyisin Haapakankaalla sijaitsee myös yksi Inkerin kirkon seurakunnista. Nykyinen kirkko sijaitsee Jukin kylässä. Vanhempi kirkko sijaitsi samalla paikalla vuodesta 1911, mutta purettiin 1930-luvulla.


title: Haapakangas

text: Enkkola, Haapakangas, Haapaoja, Hyväselki, Kasimo, Kissula, Korpiselkä, Luuppola, Mistola, Mäntysaari, Poroskylä, Saarselki, Sierattala, Vartiamäki.


title: Pähkinälinna

text: Pähkinälinna (, vuoteen 1611 saakka Оре́шек, "Orešek", vuosina 1611–1702 Нотебург, "Noteburg" ja vuosina 1944–1992 Петрокрепость, "Petrokrepost", , ) on kaupunki Leningradin alueen Kirovskin piirissä Venäjällä. Se sijaitsee Nevan niskassa lähellä Laatokkaa 41 kilometrin päässä Pietarista. Kaupungissa asui 13 305 henkeä (vuonna 2010).


title: Pähkinälinna

text: 1400–1500-luvulla Pähkinälinna oli merkittävä kauppapaikka ja samannimisen Novgorodin Vatjan viidenneksen läänin keskus. Entinen läänijako säilyi Ruotsin vallan aikana. 1620-luvulla Pähkinälinnaan rakennettiin luterilainen kirkko, ja siellä toimi myös valtion rahoittama lastenkoulu.


title: Pähkinälinna

text: Nykyinen Pähkinälinnan kaupunki on syntynyt Nevan vasemman rannan esikaupungista. Kaupunginoikeudet se sai vuonna 1780. Saksankielisestä nimestä "Schlüsselburg" (”Avainlinna”) väännettiin suomenkieliset nimitykset "Lyyssinä" ja "Lyyssinlinna". Laatokan kanavien ansiosta kaupungista tuli huomattava tavaraliikenteen keskus.


title: Pähkinälinna

text: Toisessa maailmansodassa kaupunki oli saksalaisten miehittämä. Neuvostojoukkojen murtaessa Leningradin piirityksen se kärsi suuria vahinkoja. Nykyään kaupungissa on laivanrakennusteollisuutta.


title: Pähkinälinna

text: Vuodesta 2006 lähtien Pähkinälinna on osa Kirovskin piiriä. Kaupungin päämies on Juri Kudrjavtsev ja kaupunginhallituksen päämies Anatoli Rogozin.


title: Pähkinälinna

text: Maantieyhteyksistä tärkeimpiin kuuluu Pietarista Laatokan eteläpuolitse Murmanskiin vievä valtatie M18 ("Kuola", osa :aa), joka kulkee 4 kilometriä Pähkinälinnan eteläpuolella. Myös Nevan eteläpuolitse kiertävä, kuntapiirin keskuksen Kirovskin kautta Pietariin vievä paikallistie H135 on merkittävä. Pähkinälinnasta on linja-autoyhteys esimerkiksi Kirovskiin (8 km) ja Pietariin. Lähin rautatieasema Petrokrepost sijaitsee Nevan oikeanpuoleisella rannalla naapurikunnassa, jonne on kaupungista lauttayhteys; lauttareitti kulkee Pähkinäsaaren linnan kautta. Tärkeitä lähistön rautatieasemia on myös Korotkan eli Kirovskin asema ja 25 kilometrin päässä etelässä sijaitseva Namkkun asema (Mga).


title: Pähkinälinna

text: Tärkein nähtävyys on museona toimiva Pähkinäsaaren linna. Kaupunkia halkovat vanha ja uusi Laatokan kanava sekä niistä haarautuva Nevan kanava. Vanhan kanavan ja Nevan yhtymäkohdassa on vuonna 1836 rakennettu sulkulaitteisto. Kirkkorakennuksista ovat säilyneet ortodoksiset Jumalansynnyttäjän ilmestyksen katedraali ja pyhän Nikolauksen kirkko. Kaupungissa on kotiseutumuseo.


title: Toksova

text: Toksova () on kaupunkikunta ja sen keskuksena toimiva kaupunkityyppinen taajama Leningradin alueen Seuloskoin piirissä noin 20 km Pietarista pohjoiseen. Kunnan asukasluku on noin 7700, keskustaajaman 5900. Pietarin ja Käkisalmen välisen rautatien varrella on kunnassa kaksi asemaa - Toksovan ja Kaukolan (Kavgolovo) asemat. Toksova on tunnettu pietarilaisten kesänviettopaikka, ja Kavgolovossa on suosittu talviurheilukeskus.


title: Toksova

text: Toksovan kaupunkityyppisen taajaman lisäksi kuntaan kuuluvat nykyään asutuskeskukset


title: Toksova

text: Toksova oli aikoinaan Pohjois-Inkerin suurimpia luterilaisia seurakuntia. Jäseniä oli jopa 11 000. Toksova mainitaan jo v. 1500 Novgorodin Vatjan viidenneksen verokirjassa. Alueen vanha kantaväestö Ortodoksiset inkerikot joutuivat vuonna 1583 Ruotsin valtaan ja suuri osa heistä pakeni Venäjälle, alueelle saapui Savosta ja Karjalasta luterilaisia. Pohjansodan jälkeen alue siirtyi jälleen Venäjälle. Toksovan Palikoonan eteläosassa (polygoni eli sotaväen ampuma-alue) on valtava joukkohautojen alue, jossa ammuttiin kymmeniätuhansia kommunismin vastustamisesta tuomittuja ihmisiä 1920-1930-luvuilla. Tälle Koirakankaalle on pystytetty muistomerkki niille arviolta 30 000 ihmiselle, jotka siellä saivat surmansa NKVD:n teloittamina. Nykyinen Toksovan luterilainen kirkko on vuodelta 1887. Toksovan kirkossa pidettiin viimeinen jumalanpalvelus 1936. Alueen suomalais-inkeriläistä väestöä karkotettiin useaan otteeseen ensin osa v. 1936, sitten kaikki vuonna 1942 ja sodan jälkeen palanneet karkotettiin vielä v.1947. Vasta Stalinin kuoltua 1953 toksovalaiset olisivat saaneet laillisesti palata takaisin. Harva enää palasi, sillä mahdollisuudesta ei ilmoitettu ja monet olivat jo juurtuneet muualle.


title: Toksova

text: Autio, Auvola, Haapaoja, Halosi, Himakkala, Hittola, Hännikäinen, Iso Kiurunmäki, Kaukola, Kiuru, Koivukylä, Kopittala, Kujala, Leppisaari, Oinaala, Osselki, Poroskylä, Puhilanmäki, Purnu, Rantala, Rappula, Rohma, Sepänsuo, Särky, Taskunmäki, Toksova, Uusi-Miina, Vaarakkala, Vanha-Miina, Vartiamäki, Vehkoja


title: Toksova

text: Asikka, Hannula, Huttunen, Hovimäki, Kelomäki, Kempinmäki, Kesämäki, Korosenmäki, Kuismala, Kärpänmäki, Lamperi, Moisionmäki, Mustosenmäki, Nokelaismäki, Pelkosi, Pieni Kiurunmäki, Pokkisenmäki, Putkosenmäki, Rajala, Rouhiainen, Suvenmäki, Tarkiainen, Tarrinmäki, Vilikoukku, Vilkkilä


title: Toksova

text: Toksovan luterilaisen kirkon entistäminen aloitettiin 1991 ja työ valmistui 1994. Seurakunnassa on nykyisin jäseniä n. 600. Toksovassa ilmestyy vuonna 2000 perustettu suomenkielinen Toksovan Sanomat.


title: Toksova

text: Toksovan ortodoksinen kirkko on pyhitetty arkkienkeli Mikaelille. Kavgolovon talviurheilukeskuksessa on pidetty hiihdon maailmancupin osakilpailuja. Alueella on myös visenttifarmi.


title: Charles Mingus

text: Charles Mingus (22. huhtikuuta 1922, Nogalese, Arizona, Yhdysvallat – 5. tammikuuta 1979, Cuernavaca, Meksiko) oli yhdysvaltalainen jazzbasisti, säveltäjä, orkesterinjohtaja ja pianisti.


title: Charles Mingus

text: Mingus mainitaan usein eräänä merkittävimmistä muusikoista jazzin historiassa. Vaikka Mingus oli instrumenttinsa parhaimmistoa, häntä arvostetaan erityisesti säveltäjänä ja orkesterinjohtajana. Vaikka hänen sävellyksensä ovat tunnettuja, eivät jälkipolvet ole esittäneet hänen sävellyksiään kovin usein -- toisin kuin muita jazzin klassikkoja. Tämä johtunee Mingusin säveltämän musiikin haastavuudesta.


title: Charles Mingus

text: Mingus muistetaan musiikkinsa lisäksi myös temperamenttisesta luonteestaan. Hänen periksiantamaton asenteensa musiikkiaan kohtaan johti usein ongelmiin esiintymistilanteissa. Mingus kärsi masennuksesta, ja hänen intensiiviset työskentelyjaksonsa, joita tauottivat melko pitkät hiljaiset kaudet, lienevät merkki maanis-depressiivisyydestä.


title: Charles Mingus

text: Mingus otti ajoittain myös osaa hyvinkin aktiivisesti Yhdysvaltojen rotukysymyskeskusteluun.


title: Charles Mingus

text: Charles Mingusin musiikki on suurelta osin hard-bopia joka sai vaikutteita sekä gospel-musiikista, Third Stream Jazzista että free-jazzista, mutta lähinnä Mingusin musiikki on musiikkia vailla kategorioita etsien uusia ilmaisumuotoja.


title: Charles Mingus

text: Mingus syntyi Nogalesessa Arizonassa, mutta eli varhaisvuotensa pääosin Los Angelesissa, Kaliforniassa. Mingusin äiti salli kotona vain uskonnollisen musiikin, mutta Charles kiinnostui jazzista jo varhaisessa vaiheessa. Erityisen kiinnostuksen kohteena oli Duke Ellingtonin musiikki. Charles opiskeli vetopasuunan soittoa ja myöhemmin myös selloa. Sellon soiton opiskelu auttoi siirtymään kontrabassoon, jonka Mingus otti pääinstrumentikseen lukioiässä.


title: Charles Mingus

text: Mingus saavutti mainetta nuorena lupauksena ja pääsi kiertueelle Louis Armstrongin yhtyeessä 1943. 1940-luvun lopussa Mingus liittyi Lionel Hamptonin yhtyeeseen ja tämä yhtye levytti muutamia Mingusin sävellyksiä. Trio Red Norvon ja Tal Farlowin kanssa vuosina 1950-51 saavutti merkittävää mainetta.


title: Charles Mingus

text: Kuuluisassa "Jazz at Massey Hall" -konsertissa mingus pääsi soittamaan Dizzy Gillespien, Charlie Parkerin, Bud Powellin ja Max Roachin rinnalle. Tästä konserttiäänityksestä on tullut yksi jazzin klassikoista. Roach kertoi Oscar Pettifordin loukanneen kätensä, ja siksi pyytäneensä Mingusta tuuraamaan häntä. Myöhemmin on selvinnyt että Pettifordin onnettomuus oli tapahtunut paljon aiemmin.


title: Charles Mingus

text: Myöhemmin Mingus liittyi hetkeksi Duke Ellingtonin orkesteriin, mutta äkkipikaisen luonteensa vuoksi sai siitä potkut jääden tiettävästi ainoaksi muusikoksi, jonka Ellington erotti orkesteristaan.


title: Charles Mingus

text: Vuonna 1952 Mingus perusti rumpali Max Roachin kanssa Debut Records -levymerkin edistääkseen omaa levytysuraansa.


title: Charles Mingus

text: Mingus oli vuoteen 1956 mennessä julkaissut jo kymmenisen levyä orkesterin johtajana, mutta levyä "Pithecanthropus Erectus" pidetään hänen ensimmäisenä merkittävänä julkaisuna säveltäjänä ja orkesterin johtajana. Levyn 10-minuuttinen nimikappale käy läpi ihmisen kehityksen Homo Erectuksesta sen tuhoon. Levyllä on erityisen tarkan orkestroinnin lisäksi vapaata improvisointia. Vuonna 1959 julkaistu levy, "Mingus Ah Um", saattaa olla Mingusin tunnetuin. Siinä on mukana useita suosittuja sävellyksiä, kuten "Better Git It In Your Soul" ja "Goodbye Pork Pie Hat", joita molempia lukemattomat artistit ovat vuosien varrella levyttäneet.


title: Charles Mingus

text: Seuraavaa vuosikymmentä on pidetty Mingusin tuotteliaimpana. Uusia sävellyksiä ja levyjä ilmestyi tiuhaan tahtiin. Mingus julkaisi tänä ajanjaksona noin 30 albumia eri levymerkeillä. Mingusin yhtyeen koko oli usein noin 8-10 jäsentä, jotka hän valitsi suuremmasta joukosta luottomuusikoita. Hän vaati muusikoiltaan paljon ja kannusti heitä innovatiivisuuteen. Hänen orkesteristaan muodostui "koulu" ja ponnahduslauta nuorille lahjakkaille muusikoille. Mingusin yhtyeissä soittivat esimerkiksi:Vuonna 1963 julkaistua "The Black Saint and the Sinner Lady" pidetään sitäkin eräänä jazzin merkkipaaluna. Erityisesti levyn monipuolinen orkestrointi on huomion arvoista. Samana vuonna Mingus julkaisi, hieman yllättäen, soolopianolevyn "Mingus Plays Piano". Huolimatta Mingusin pianonsoittotekniikan puutteista, levyä on arvostettu. (Toki Mingus oli esiintynyt aiemminkin pianistina, mutta yhtyeen kanssa, pari vuotta aikaisemmalla levyllä "Oh Yeah".) Osa kappaleista on täysin improvisoituja ja ovat saaneet vaikutteita jazzin lisäksi klassisesta musiikista. Huomion arvoista on, että tällaiset levyt tulivat suosioon vasta 70-luvulla Keith Jarrettin ansiosta.


title: Charles Mingus

text: Seuraavana vuonna 1964 Mingus kokosi monien mielestä uransa hienoimman yhtyeen, jossa soittivat Dannie Richmond, Jaki Byard, Eric Dolphy, Johnny Cole ja Clifford Jordan. Lähestyttäessä 1960-luvun loppua Mingusin julkaisutahti kuitenkin hidastui lähinnä sairastelun vuoksi.


title: Charles Mingus

text: Mingus oli sairas jo 1960-luvulla, ja oli kolmen vuoden ajan "täysin lamaantunut" kunnes palasi lavoille 1971. 1970-luvun puolivälin paikkeilla hän alkoi sairastaa ALS-tautia, joka rappeuttaa lihaksia. Tämä vaikutti hänen bassonsoittonsa siinä määrin, että hänen piti lopettaa esiintyminen kokonaan. Tämä ei estänyt häntä kuitenkaan säveltämästä, ja hän julkaisikin vielä useita levyjä ennen kuolemaansa.


title: Charles Mingus

text: Charles Mingus kuoli Cuernavacassa, Meksikossa, jossa hän kävi hoidattamassa vaivojaan. Hänet polttohaudattiin ja hänen tuhkansa siroteltiin Ganges-jokeen.


title: Charles Mingus

text: Charles Mingusin musiikillista perintöä jatkaa the Mingus Big Band, joka kiertää esittämässä Mingusin musiikkia.


title: Charles Mingus

text: Mingus muistetaan musiikkinsa lisäksi arvaamattomasta luonteestaan. Hän oli väkivaltainen lavalla ja hänen kanssaan soittaneet muusikot kunnioittivat hänen musiikkiaan ja pelkäsivät hänen luonnettaan. Mingusin väkivaltainen käytös kohdistui useimmiten muihin soittajiin, mutta ajoittain myös yleisöön.


title: Charles Mingus

text: Hänen on kerrottu esimerkiksi eräässä konsertissa yrittäneen murskata pianistinsa sormet koskettimien kannella ja tämän jälkeen lyöneen pasunisti Jimmy Knepperiä huuleen. Pelätessään Mingusia Jackie McLean puukotti häntä. Eräässä konsertissa Mingus suutuksissaan rikkoi kontrabassonsa säpäleiksi.


title: Charles Mingus

text: Charles Mingus kirjoitti vuonna 1971 ilmestynyttä "Beneath the Underdog" -omaelämäkertaansa noin kahdenkymmenen vuoden ajan. Teos ilmestyi suomeksi musiikkitoimittaja Jussi Niemen käännöksenä lokakuussa 2018 nimellä "Koiraakin kurjempi" (Aviador Kustannus, ISBN 9789527063620).


title: Vuole

text:
Vuole () on kylä ja entinen seurakunta Pohjois-Inkerissä Venäjällä. Vuole oli yksi niistä raja-alueen paikkakunnista, jotka tuhottiin käytännöllisesti katsoen kokonaan 1930-luvun vainoissa. Kylät jyrättiin maan tasalle, asukkaat karkotettiin ympäri Neuvostoliittoa ja myöhemmin lähes kaikki
miespuoliset (myös osa naisista) vangittiin ja toimitettiin joukkohautoihin 1937-1938. Osa säästyneistä menehtyi lisäksi keskitysleireillä (mm. Tšeljabinsk).


title: Vuole

text: Petroskoissa asuneet tutkijat ryhtyivät keräämään Vuolen murretta 1950-60-luvuilla ja sen pohjalta koottiin yhdessä Toksovan murteen kanssa Pohjois-Inkerin murteen sanakirja.


title: Vuole

text:
Kaavani (Gavanj), Karhunkylä (Kargino), Katumaa (Katumy), Koivukylä, Korkkinen, Kyyrähaka, Lopotti (Sergievka, Sloboda), Matoksi, Meslikka, Perämäki, Pieni-Suojala, Putkela (Putkelovo), Repoinkylä (Reppoi), Sohvola (Sofolovo), Suuri-Suojala (Sojlovo), Uusikylä (Rokoskoi, Ragozinka), Vuole, Vuolejärvi,
Uhrien selvittelytyö on vielä kesken, ja tietoa kertyy koko ajan lisää arkistoista.
1930-luvulla Suomen vastainen raja tyhjennettiin Suomesta muuttaneista inkeriläisistä 22 km:n etäisyydeltä Suomesta. Vuole kuului tähän alueeseen yhdessä Miikkulaisen, Lempaalan ja Valkeasaaren kanssa. Tämän alueen suomensukuisen väestön kohtalo oli erittäin kova. Heidät luokiteltiin viholliskansaksi, joka pyrittiin tuhoamaan mahdollisimman perusteellisesti.
Vain ani harva Vuolelainen selvisi hengissä. Suurin osa ammutuista Vuolelaisista on haudattu Levashovon alueen joukkohautoihin, joihin on tämänhetkisten tietojen mukaan haudattu 45 000 - 46 000 teloitettua uhria. On esitetty myös arvioita, että Levashovon uhrien lukumäärä kaikkiaan voisi olla jopa lähes 100 000 ihmistä. Suurimmat joukkohaudat ovat yli 18 metriä syviä. Uhrien täsmällinen lukumäärä tuskin selvinnee koskaan.


title: Vuole

text: Vuoleen kirkonkylä sijaitsi Kuivaisin ja Matoksin välisen maantien varrella Sirkkajärven ohi Katumaahan johtavan tien risteyksessä. Nykyisen Seuloskoin piirin Kuivaisin kuntaan kuuluvan Vuoleen kylän paikka on entisen kirkonkylän luoteispuolella. Sen kautta kulkee A120-maantie. Tien toisella puolella on pieni Pusojärvi.


title: Vuole

text: Vuonna 2010 kylässä oli vain kaksi vakituista asukasta. Sen välittömässä läheisyydessä sijaitsee osittain kaatopaikkana käytetty hiekkalouhos. Kylä kuuluu kaatopaikan suoja-alueeseen, minkä vuoksi sen asukkaat on tarkoitus siirtää muualle.


title: Valkeasaari

text: Valkeasaari () on Pietarin kaupungin Kurortin piiriin kuuluva kunnallishallintoalue Rajajoen varrella Karjalankannaksella Venäjällä sekä entinen luterilainen seurakunta Pohjois-Inkerissä, Suomen entisen rajan pinnassa. Valkeasaareen kuului aikaisemmin Siestarjoen teollisuuskeskus. Valkeasaari oli tärkeä Suomen ja Venäjän/Neuvostoliiton rajanylityspaikka vuosina 1812–1940.


title: Valkeasaari

text: Valkeasaaren nimi oli 1922–1940 "Punasaari" ().


title: Valkeasaari

text: Neuvostojohtaja Josif Stalinin aikana rajavyöhykettä Karjalankannaksella alettiin puhdistaa suomalaisista rajaseudun turvallisuuden nimissä. Vuosina 1935–1936 noin 27 000 inkerinsuomalaista karkotettiin mm. Kuolan niemimaalle, Leningradin alueen itäosaan, Etelä-Kazakstaniin ja Keski-Aasiaan.


title: Valkeasaari

text: Neljä Pohjois-Inkerin seurakuntaa (Miikkulainen, Vuole, Lempaala ja Valkeasaari) tyhjennettiin käytännössä kokonaan.


title: Valkeasaari

text: Akkasenkylä l. Akkasi (Leistilä), Alakylä, Alosaari, Kaljala, Konnunkylä (Konnunselkä), Luuppola, Mainila, Merituittu, Mottori, Myllynkylä (Aleksandrovka), Nakara, Pienikivi, Retukylä, Revonnenä, Suontaka, Suurikivi, Tipuna, Valkeasaari, Vaskisavotta


title: Daredevil

text: Daredevil (esiintynyt Suomessa myös nimellä Hurjapää), oikealta nimeltään Matthew ”Matt” Murdock, on Marvel-kustantamon supersankari, jonka loivat Stan Lee ja Bill Everett. Hahmo nähtiin ensimmäisen kerran vuonna 1964 julkaistussa lehdessä "Daredevil" Vol. 1, #1 (1964). Daredevil on yksi harvoista näkövammaisista supersankareista. Murdock sokeutui jo nuorena, mutta vastapainoksi hänen muut aistinsa terästyivät yliluonnollisen tarkoiksi ja hän sai eräänlaisen sisäisen tutka-aistin kompensoimaan sokeuttaan.


title: Daredevil

text: Vaikka Daredeviliä piirsivät useat sarjakuva-alan legendoista, vasta Frank Millerin käsissä 1970-luvun lopulla Daredevil nousi todelliseksi suosikiksi.


title: Daredevil

text: Matthew Murdock menetti lapsena näkönsä pelastaessaan sokean miehen rekan alta, kun rekan kuormasta lensi radioaktiivista ainetta hänen silmiinsä. Hänen muut aistinsa kuitenkin vahvistuivat ja hänelle kehittyi eräänlainen tutka-aisti (kaikuluotaus), jolla hän pystyy havainnoimaan ympäristöään. Hänen isänsä kuoltua järjestetyn nyrkkeilyottelun takia hän ryhtyi Daredeviliksi, oikeuden puolustajaksi, joka toimii New Yorkin Hell’s Kitchenissä.


title: Daredevil

text: Daredevil on sokea, mutta hänen muut aistinsa ovat yli-inhimillisen herkät. Hän kuulee tarkasti pitkänkin matkan päähän, ja kuulonsa ansiosta hänellä on eräänlainen tutka korvaamassa näköaistiaan, joten ääniaaltojen avulla hän pystyy paikallistamaan ympärillään olevat asiat. Parhaiten hän "näkee" sateessa, koska jokainen pisara aiheuttaa oman äänensä. Hänen tarkka kuulonsa on myös hänen heikkoutensa, sillä hän ei kestä liian kovia ääniä.


title: Daredevil

text: Daredevilin aseena on kävelysauva, joka muuntuu taistelusauvaksi.


title: Daredevil

text: Daredevil on uransa aikana ystävystynyt monien hahmojen kanssa. Näistä merkittävimpiä ovat:


title: Daredevil

text: Daredevilillä, kuten muillakin supersankareilla, on vastustajinaan suuri joukkio erilaisia superroistoja ja konnia. Näistä merkittävimpiä ovat:


title: Daredevil

text: Daredevil ja hänen alter-egonsa Matt Murdock vierailivat "Hämähäkkimies"-animaatiosarjassa 1990-luvulla, jossa he halusivat puhdistaa Peter Parkerin maineen, jonka Kingpin oli pilannut. Hän esiintyi jaksoissa: 33 "Framed", 34 "Mies ilman pelkoa" ja 35 "Lopullinen tappaja" (takauma). Hahmon äänenään toimi Edward Albert.


title: Daredevil

text: Huhtikuussa 2015 Netflixissä julkaistiin ensimmäinen tuotantokausi sarjasta "Daredevil", jonka pääosaa esittää Charlie Cox. Toinen tuotantokausi julkaistiin maaliskuussa 2016 ja kolmas julkaistaan lokakuussa 2018. Sarja on osa Marvel Cinematic Universea.


title: Daredevil

text: Daredevilistä kertovan elokuvan suunnittelu alkoi jo 1990-luvun loppupuolella. Ensi-iltansa se sai vuonna 2003. "Daredevilin" nimiroolia näytteli Ben Affleck ja naispääosassa Elektrana esiintyi Jennifer Garner. Toimintaseikkailu menestyi huonosti ja sai kriitikoilta enimmäkseen huonoja arvosanoja. Elektrasta tehtiin vuonna 2005 ilmestynyt spin-off-elokuva "Elektra".


title: Daredevil

text: "" -pelissä Daredevil on yksi piilotetuista hahmoista, jonka pelaaja saa lukittua keräämällä viisi Daredevil-figuuria.


title: Miikkulainen

text: Miikkulainen voi viitata seuraaviin asioihin:


title: Aerosolifysiikka

text: Aerosolifysiikka tutkii kaasuun sekoittuneiden kiinteiden tai nestemäisten aineiden käyttäytymistä erilaisissa olosuhteissa. Tutkimuskohteena voi olla esimerkiksi aerosolin käyttäytyminen sähkökentässä tai valoaaltojen eteneminen eri kosteuksissa ilmassa. Tuttuja aerosoleja ovat esimerkiksi sumu ja erilaiset suihkeet (spray). Myös polttoaerosolien päästöt ja radioaktiivisten aerosolien käytös ovat tärkeitä tutkimuskohteita.


title: Aerosolifysiikka

text: Suomessa aerosolifysiikkaa tutkitaan Helsingin yliopiston fysikaalisten tieteiden laitoksen ilmakehätieteiden osastolla, jonka johtaja professori Markku Kulmala on eräs alansa johtavia tutkijoita maailmassa. Lisäksi aerosolifysiikkaa tutkitaan Tampereen teknillisen yliopiston fysiikan laitoksen Aerosolifysiikan laboratoriossa, Itä-Suomen yliopistossa sekä Ympäristötieteen laitoksen Pienhiukkas- ja aerosolitekniikan ryhmässä, Säteilyturvakeskuksessa, Ilmatieteen laitoksella ja VTT:llä. Kokonaisuudessaan suomalainen aerosolifysiikan tutkimus on väestöpohjaan nähden erittäin aktiivista ja kansainvälisesti merkittävää, ja alan tutkimus ja koulutus on synnyttänyt Suomeen kansainvälistä huippua olevan aerosoliosaamisen keskittymän.


title: Aerosolifysiikka

text: Useimmissa muissa maissa aerosoleja tutkitaan fysiikan sijasta muilla aloilla, esimerkiksi kemiassa, ympäristötieteissä tai konetekniikassa. Suomalainen tapa tutkia aerosoleja fyysikkovoimin juontaa juurensa professoreihin Gunnar Graeffe ja Taisto Raunemaa, jotka perustivat suomalaisen aerosolitutkimuksen 1970-luvulla omille laitoksilleen.


title: Miikkulainen (Inkeri)

text: Miikkulainen () oli seurakunta Pohjois-Inkerissä Laatokan rannalla. Miikkulainen tyhjennettiin inkeriläisistä Stalinin aikana 1930-luvulla, mutta osa väestöstä on palannut takaisin 1950-luvulta lähtien.


title: Miikkulainen (Inkeri)

text: Yläkylä (Verhniye Nikuljasi), Alakylä (Nižnie Nikuljasi), Nässi (Njasino), Nuossova, Toserova, Salokylä, Sokelova


title: Konesota

text: Konesota, laitesota tai merkkisota on laitevalmistajien välinen kilpailuasetelma, jossa markkinoita hallitsevat laitemerkit kilpailevat markkinaosuuksista. Kamppailulle on ollut ominaista, että myös koneiden käyttäjät ovat olleet aktiivisessa roolissa konesotien käynnistäjinä ja ylläpitäjinä.


title: Konesota

text: Konesotia käyttäjien näkökulmasta tutkineiden Petri Saarikosken ja Markku Reunasen mukaan tietokoneilla ja pelikonsoleilla on ”vannoutuneita kannattajia” rock-yhtyeiden tapaan. Vastakkainasetteluja syntyy hallitsevien konemerkkien tai käyttöjärjestelmien vannoutuneiden käyttäjäryhmien välille. Tyypillinen konesota on esimerkiksi PC- ja Apple-tietokoneiden käyttäjien välinen kilpailu.


title: Konesota

text: Konesota-nimitys on peräisin englanninkielisistä käsitteistä "home computer wars" () ja "console wars" (). Käsitteen alkuperä on epäselvä, mutta sitä alettiin käyttää alan lehdistössä 1980-luvun alkupuolella, jolloin sillä viitattiin laitevalmistajien väliseen kilpailuun. Tietokonevalmistaja Commodoren perustaja Jack Tramiel teki käsitettä itse tunnetuksi. Vuosikymmenen kuluessa terminologia tuli myös suomalaisen tietokonelehdistön käyttöön. 2000-luvulla käsite alkaa olla jo vanhanaikainen, sillä tietokoneiden väliset erot ovat lähinnä ohjelmistosta riippuvaisia.


title: Konesota

text: Medioissa konesotia on käsitelty paitsi kilpailijoiden yrityksinä syöstä toiset markkinoilta myös käyttäjien välisinä vastakkainasetteluina. Saarikosken ja Reunasen mukaan käyttäjien toiminta voi olla ruohonjuuritasolla ”hyvinkin tunteenomaista”. Toisaalta käyttäjien välisiin sotiin on liittynyt myös paljon ironiaa ja leikkimielisyyttä, ja ne ovatkin olleet myös viihdettä eri osapuolille. Argumentoinnin vakavuudesta riippumatta konesodat ovat olleet käyttäjille keino luoda yhteisöllisyyttä.


title: Konesota

text: 1980-luvulla kotitietokonemarkkinat alkoivat avautua. Ensimmäinen Suomessa paljon myynyt kotitietokone oli Commodoren ViC-20. Vuonna 1984 myyntimäärät nousivat voimakkaasti ja suosio jatkui seuraavana vuonna; yhteensä vuosina 1984–1985 myytiin yli 100 000 tietokonetta. Commodore-merkkisillä tietokoneilla oli kansainvälisestikin tarkasteltuna huomattava ylivalta markkinoilla. Commodore 64:llä oli arviolta 70 prosenttia markkinoista, kun Spectravideo MSX:llä oli vain 10 prosenttia. Muitakin koneita myytiin, mutta ne saivat vain marginaalisen käyttäjäkunnan. Konemerkeille alkoi syntyä uskollisia kerhoja ja kaveriporukoita, joissa jaettiin tietoa, pelejä ja hyötyohjemlia. Harrastus oli poikien ja nuorten miesten hallitsemaa.


title: Konesota

text: Commodore 64 oli suosittu sen laajan pelikirjaston takia. Muiden koneiden käyttäjät usein halveksuivat peliharrastajia ja pyrkivät korostamaan omien koneidensa hyötykäyttöominaisuuksia. Alan lehdistö, eli "Printti" (1984–1987) ja "MikroBitti" (1984–), huomioi vastakkainasettelun kirjoittelussaan. "Printin" päätoimittaja Reijo Telaranta oli suhtautumisessaan kriittinen ja näki konesodissa uskonsotien kaltaisia piirteitä.


title: Konesota

text: "MikroBitin" loppuvuodesta 1984 julkaisema laitevertailu Commodore 64:n ja Spectravideo 328:n välillä aiheutti palauteryöpyn toimitukseen. Lehden yleisönosastopalstalla julkaistuissa lukijakirjeissä argumentoitiin teemalla ”miksi minun koneeni on parempi kuin sinun”. Toisinaan lukijoiden provosoivat kirjeet olivat korostuneen humoristisia. Kirjeissä saatettiin myös kritisoida lehden linjaa Commodore-myönteisyydestä ja toisaalta puolustaa sitä laajemman käyttäjäkunnan takia. Saarikosken ja Reunasen mukaan konesotakirjoittelulle oli myös tyypillistä sivustaseuraajien esittämät ”tulitaukoehdotukset”, joiden jälkeen toimitus lopetti konesotaviestien julkasun yleisönosastolta. Vuoden 1985 jälkeen ensimmäinen konesota laantui, ilmeisesti Commodoren markkinaylivallan takia.


title: Konesota

text: Uusi, 16-bittinen konesota käynnistyi 1980-luvun lopulla. Markkinoille tulivat Commodoren seuraaja Amiga 500 ja sen kilpailijaksi Atari ST. Lehdistössä Atari ST:n uskottiin olevan vahva kilpakumppani Amigalle, ja "MikroBitin" lukijat saattoivat hermostua toimittajien kirjoittamista myönteisistä jutuista. Muun muassa Niko Nirvi sai paljon kritiikkiä myönteisistä Atari ST -jutuistaan. "MIkroBitti" päätti vuoden 1989 lopulla, ettei se enää julkaisisi Atari ST:n ja Amigan vastakkainasettelua koskevia lukijakirjeitä. Pahin konesota laantui jälleen mediassa, vaikkakin harrastajien keskuudessa se jatkui vielä muutaman vuoden. Atari ST ei menestynyt markkinoilla kovin hyvin, mikä vaikutti tilanteeseen myös.


title: Konesota

text: 1980-luvun konesotia yhdisti keskustelun tiivistyminen kahden hallitsevan merkin välille. Tavallisesti kiistelijät pyrkivät osoittamaan oman konemerkkinsä ylivertaisuuden tekniikassa, pelivalikoimassa tai laitteen myyntimenestyksessä. Lehdistö myös piti keskustelua aktiivisesti itse yllä, sillä lukijakirjeet oli helppo tapa aktivoida lukijoita.


title: Konesota

text: 1990-luvulla Commodore alkoi menettää suosiotaan ja IBM PC -yhteensopivat koneet yleistyivät kodeissa. PC-pelaaminen nousi, ja Suomen ensimmäinen tietokonepelilehti "Pelit" perustettiin 1992. Ensimmäinen konesota "Pelit"-lehden lukijakirjeissä puhkesi Amigan ja PC:n välille. Kiista oli kiihkeimmillään kun Amigan käyttö pelikoneena marginalisoitui. "Pelit"-lehden toimitus kuitenkin vältti ”juupas-eipäs”-tyylisten väittelyjen julkaisemista lukijapalstalla.


title: Konesota

text: PC säilytti asemansa Suomen yleisimpänä pelikoneena 2000-luvun alkuun asti. Aikakauden toinen merkittävä konesota käytiin pelikonsolien ja PC:n välillä. "MikroBitin" ja "Pelit"-lehden lukijat suhtautuivat konsoleihin ”lasten leluina” 1990-luvun puoliväliin asti. Kiistely oli alkanut jo 1980-luvun lopulla, kun Nintendo kasvatti suosiotaan. "MikroBitin" toimituksellinen valinta käsitellä myös konsoleita lehdessä aiheutti joissain lukijoissa närää. "Pelit" puolestaan keskittyi pelkästään tietokonepeleihin. Tilanne alkoi muuttua Sonyn PlayStationin julkaisun 1995 jälkeen. Konesodat alkoivat siirtyä internetin keskustelupalstoille.


title: Konesota

text: 2000-luvulla konesodat ovat olleet pääasiassa eri pelikonsolien tai pelikonsolien ja tietokoneiden välisiä. Reunasen ja Saarikosken mukaan tarkasteluajanjaksolla 2007–2013 keskeisin vastakkainasettelu oli Sonyn PlaySation 3:n ja Microsoftin Xbox 360:n välillä. Näiden konsolien on katsottu kilpailevan tosipelaajien kiinnostuksesta, kun taas Nintendon Wii- ja Wii U -konsolit on leimattu satunnaispelaajien laitteiksi.


title: Karlheinz Stockhausen

text: Karlheinz Stockhausen (22. elokuuta 1928 Mödrath, Saksa – 5. joulukuuta 2007 Kürten, Saksa) oli saksalainen säveltäjä. Stockhausen nousi yhdeksi 1900-luvun jälkipuoliskon merkittävimmistä ja kiistellyimmistä säveltäjistä. Hänen uransa jatkui 2000-luvulle saakka. Hän on eurooppalaisen avantgarden keskeisimpiä nimiä. Stockhausenin tuotannossa yhdistyvät elektronisen musiikin mahdollisuuksien tutkiminen, sarjallisuus, teatraalisuus ja mystiikka. Säveltämisen lisäksi Stockhausen kirjoitti runsaasti esseitä.


title: Karlheinz Stockhausen

text: Stockhausen syntyi Alt-Mödrathissa lähellä Kölniä. Hänen äitinsä kuoli hermoparantolassa ja hänen isänsä kaatui itärintamalla toisessa maailmansodassa. Hän opiskeli Kölnin musiikkikorkeakoulussa ja yliopistossa vuosina 1947–1951, Darmstadtissa 1951 ja Olivier Messiaenin johdolla Pariisissa vuosina 1951–1953. Pariisissa hän tapasi myös Pierre Schaefferin sekä Pierre Boulezin. Tämän jälkeen hän opiskeli fonetiikkaa, akustiikkaa, informaatioteoriaa ja sävellystä Bonnin yliopistossa. Nämä antoivat pohjan hänen säveltäjänuralleen Kölnissä, jossa hän syventyi tutkimaan elektronisen musiikin mahdollisuuksia.


title: Karlheinz Stockhausen

text: 1950-luvulla Stockhausen vakiinnutti paikkansa sarjallisen säveltämisen ja elektronisen musiikin kärjessä. Hänen vaikutuksensa ulottui jopa populaarimusiikin puolelle. Hän luennoi useissa eri paikoissa ja osallistui aktiivisesti taiteesta käytävään keskusteluun sävellystensä ja kirjoitustensa kautta. Suomessa hän vieraili usein 1950–1960-luvulla.


title: Karlheinz Stockhausen

text: Elektroninen nauhateos "Gesang der Jünglinge" (1956) yhdistää ihmisääntä ja elektronisesti tuotettuja ääniä, ja se kuuluu nykymusiikin tunnetuimpiin teoksiin. Teoksessa käytettiin ensimmäistä kertaa äänen suuntaa ja liikettä musiikin parametrina, sillä teoksen alkuperäinen versio luotiin viisikanavaiselle äänentoistojärjestelmälle.


title: Karlheinz Stockhausen

text: Stockhausenin tuotanto ei noudata leimallisesti vain yhtä tyyliä tai sävellystekniikkaa. Tuotannossa näkyy hänen kiinnostuksensa tieteisiin, teknologiaan, uskontoihin, kosmologiaan ja mystiikkaan. Hänen tuotannossaan on aineksia sarjallisuudesta ja elektronisesta musiikista. Hän kokeili tilaäänen vaikutusta musiikkiin ja graafista musiikkinotaatiota. Hän ei noudattanut musiikin perinteiden mukaisia kaavoja. Stockhausenin omien sanojen mukaan hänen sävellyksensä tutkivat musiikin akustisia ja psykologisia vaikutuksia ja mahdollisuuksia. Vaikka hän on tunnettu erityisesti elektronisen musiikin uranuurtajana, hän käytti sävellyksissään myös akustisia soittimia. Useat sävellykset tarjoavat soittajille paljon vapauksia.


title: Karlheinz Stockhausen

text: Stockhausenin tuotanto koostuu yli 200 teoksesta, joista suurin on seitsenosainen ooppera "Licht" (1977–2002). 1990-luvun alussa Stockhausen alkoi julkaista teoksiaan CD-levyllä omalla levymerkillään. Hän julkaisi omat partituurinsa itse.


title: Karlheinz Stockhausen

text: Stockhausenin musiikki on herättänyt sekä arvostelua että ihailua. Eräät jazz- ja populaarimusiikin edustajat, kuten Frank Zappa, Miles Davis, Sonic Youth ja Herbie Hancock, ovat maininneet Stockhausenin yhdeksi innoittajistaan.


title: Karlheinz Stockhausen

text: Karlheinz Stockhausen on yksi Beatlesin "Sgt. Pepper’s Lonely Hearts Club Band" -albumin kannen kuvassa olevista henkilöistä. Tiettävästi häntä ehdotti kuvaan Paul McCartney.


title: Sukupolvialus

text: Sukupolvialus ("generation ship") on kuvitteellinen avaruusalus, jonka miehistö korvautuu alkuperäisen miehistön jälkeläisillä aina vanhemman sukupolven kuollessa pois. Tällaisia aluksia voitaisiin käyttää pitkillä tähtienvälisillä matkoilla. Siksi sukupolvialusta sanotaan myös avaruusarkiksi tai tähtienväliseksi arkiksi.


title: Sukupolvialus

text: Asutettujen planeettojen voidaan ajatella myös olevan eräänlaisia sukupolvialuksia ("Avaruusalus Maa").


title: Sukupolvialus

text: Jotta geneettinen diversiteetti saataisiin säilymään satojen vuosien matkalla, pitäisi aluksessa olla arvioiden mukaan lähtöhetkellä vähintään 500 henkilöä. Mikäli kuitenkin käytettäisiin spermapankkia ja munasolupankkia, lukumäärä voisi olla paljon pienempi. Matka-aika olisi niin pitkä, että vähintään kymmenet tai tuhannet sukupolvet vaihtuisivat ennen kuin alus olisi perillä kohteessaan. Pitkästä matka-ajasta riippumatta tähtienvälisen arkin etu olisi se, ettei se vaatisi ainakaan teoriassa mullistavaa rakettitekniikkaa. On ajateltu, että tähtienvälinen arkki voitaisiin tehdä vaikkapa louhimalla se suureen asteroidiin. Toinen vaihtoehto olisi rakentaa arkki suureen sylinterimäiseen avaruusasemaan, jossa painovoima syntyisi aluksen pyörimisliikkeestä. Moottoriksi on joskus ajateltu ydinkäyttöistä ionirakettia.


title: Sukupolvialus

text: Eräs suuri ongelma tähtienvälisessä avaruudessa matkatessa saattaisi olla voimanlähde. Esimerkiksi ydinvoima vaatii pitkän ajan kuluessa suuret määrät ydin- ja muuta polttoainetta. Myöskään nykyisin ei ole toteutettu arkin vaatimaa täysin suljettua elossapitojärjestelmää, jossa ilma, ravinteet ja vesi kierrätetään aluksen pienoisekosysteemissä. Aluksen osia täytyisi kyetä huoltamaan ja valmistamaan niitä kierrättämällä vanhoja materiaaleja ja osia. Moniin järjestelmiin pitäisi olla varajärjestelmät.


title: Sukupolvialus

text: Myös psykologiset ongelmat voivat olla pitkällä matkalla vaikeita. Sukupolvien kuluessa jokin aluksen ryhmä saattaisi nousta kapinaan ja vaikkapa joku aluksen sisäinen itsemurhaterroristi sabotoida koko matkan. Ihmisten geenit saattaisivat rappeutua sukupolvien aikana. Voisi tulla riitaa uuden matkaajasukupolven ja Maan välillä. Miehistö voisi katkaista yhteyden vihaamaansa Maahan, eikä lähettäisi kohdetähdestään Maan tarvitsemia tietoja. Maan elämä voisi itsessään tuhoutua vaikkapa ydinsodassa, tai sivilisaatio romahtaa muusta syystä.


title: Sukupolvialus

text: Myöskään ei tiedetä, mikä aluksen matkustajia odottaisi kohdetähden lähellä. Aluksen miehistön täytyisi jossain vaiheessa jättää alus ja ainakin osan jäädä tuntemattomalle planeetalle.


title: Nukkuja-alus

text: Nukkuja-alus ("sleeper ship") on kuvitteellinen avaruusalus, jonka miehistö viettää pitkän tähtienvälisen matkan kryonisessa horroksessa, tietokoneen hoitaessa aluksen ohjausta.


title: Nukkuja-alus

text: Kuuluisia esimerkkejä nukkuja-aluksista ovat "Jupiter"-alus, "Alien"-elokuvasarjan alukset sekä "Botany Bay" -alus "Star Trek" -televisiosarjan jaksossa "Space seed" (”"Varastossa"”).


title: Kurkijoki

text: Kurkijoki () on entinen Suomen kunta Laatokan Karjalassa Neuvostoliitolle 1940 luovutetulla alueella. Pinta-ala oli 536 km² ja asukasluku 10 032 (1939). Nykyisin Kurkijoen alue kuuluu Karjalan tasavallan Lahdenpohjan piiriin, jossa sen alue jakaantuu Kurkijoen ja Elisenvaaran kuntien kesken.


title: Kurkijoki

text: Kurkijoki mainitaan ensimmäisen kerran venäläisissä kronikoissa vuonna 1396. Se mainitaan myös tuohikirjeessä numero 248, joka on löytynyt Novgorodista vuosien 1396–1422 välille ajoitetusta kerroksesta. Kurkijokea on pidetty myös saagoissa mainittuna Karjalanpohjana, jossa muun muassa Skånen tarunomaisen kuninkaan Ivar Vidfamnen kerrotaan kuolleen 700-luvulla.


title: Kurkijoki

text: Alho, Aromäki, Elisenvaara, Haapavaara, Haavikko, Huutomäki, Hämeenlahti, Ihojärvi, Kannansaari, Korpisaari, Kuuppala, Lapinlahti, Lepousmäki, Levonpelto, Lopotti (Kauppakylä, Kirkonkylä), Luhovaara, Marianvaara, Metsikko-Jokiranta, Mikrilä, Oksentiinmäki, Otsanlahti, Pohjii (Pohjiinkylä), Rahola, Riekkala, Rummunsuo (Rungonsuo), Räihävaara, Saares, Savii (Saviinkylä), Savoja, Sillankorva, Sorjo, Soskua, Särkijärvi, Tervu, Titto, Uusikylä, Vätikkä.


title: Kurkijoki

text: Lukuvuonna 1937–1938 kunta oli jaettu 19 koulupiiriin, joista 18 oli suomenkielisiä ja yksi oli ruotsinkielinen.


title: Kurkijoki

text: Seuraavassa kuvaajassa on esitetty Kurkijoen väestönkehitys kymmenen vuoden välein vuosina 1880–1940.


title: Kurkijoki

text: Kurkijoella ehti olla kaikkiaan kolme luterilaista kirkkoa. Niistä viimeisin puurakenteinen valmistui vuonna 1880. Kirkko jäi talvisodan jälkeen ehjänä paikalleen, ja esineistöä pelastettiin huomattava määrä. Esimerkiksi kirkon kellot ovat käytössä sotien jälkeen rakennetussa Suomussalmen kirkossa. Kun alue vallattiin takaisin jatkosodan alussa, venäläisten huomattiin muuttaneen kirkon elokuvateatteriksi ja tanssipaikaksi. Kirkko kunnostettiin, ja keväällä 1944 arkkipiispa Ilmari Salomies vihki sen uudelleen. Kirkko jäi uusitussa asussaan neuvostoliittolaisille, jotka muuttivat sen viljavarastoksi.


title: Kurkijoki

text: Vuonna 1991 Neuvostoliiton murentuessa saivat entiset kurkijokelaiset luvan palata muisteluretkelle. He löysivät kirkkonsa tyhjillään, koska paikallisen sovhoosin mentyä konkurssiin ei viljavarastoa enää tarvittu. Kirkko oli eräs parhaiten väärässä käytössä säilyneistä puukirkoista ja lajissaan muutenkin harvinaisuus. Suomalaiset alkoivat kunnostaa kirkkoa, mutta tulipalo tuhosi sen. Kirkonmäellä ovat säilyneet suomalaisten pystyttämät muistomerkit, ja hiukan syrjemmällä alueella on kaatuneiden puna-armeijalaisten muistomerkki.


title: Kuusisto

text: Kuusisto (, ent. "Kuusluoto") on entinen Suomen kunta ja nykyisin osa Kaarinan kaupunkia. Kunnan muodosti samanniminen saari muun Kaarinan edustalla Saaristomeressä. Pohjoisessa kunta rajoittui Kuusistonsalmeen ja etelässä Kirjalansalmeen.


title: Kuusisto

text: Kuusisto oli ollut Piikkiön kappeliseurakunta 1653–1863 ja 1885–1914. Oma kuntansa siitä tuli 1914. Kunta liitettiin Kaarinaan vuonna 1946.


title: Kuusisto

text: Kuusistossa on kaksi tunnettua valtakunnallisesti merkittävää rakennettua kulttuuriympäristöä: puurakenteinen Kuusiston kirkko kirkkomaisemineen ja kuuluisan Kuusiston piispanlinnan rauniot, joihin liittyy nykyään museona oleva Kuusiston kartano. Kolmas vähemmän tunnettu kulttuuriympäristö on arkkitehti Erik Bryggmanin suunnittelemat Bryggmanin huvilat, joista yksi sijaitsee Kuusistossa.


title: Kuusisto

text: Kuusistossa on myös Digitan hallinnoima Turun radio- ja televisioasema. Maston korkeus on 320 metriä.


title: Kuusisto

text: Kuusiston läpi kulkee Saariston rengastie eli seututie 180 Paraisille, Nauvoon ja Korppooseen. Kuusiston ja Kirjalansaaren yhdistää Kirjalansalmen riippusilta, jonka keskellä kulkee Kaarinan ja Paraisten välinen raja.


title: Kuusisto

text: Kuusistossa on 13 kylää, joista monen alkuperäinen nimi on ollut ruotsinkielinen.


title: Ksenoarkeologia

text: Ksenoarkeologia on kuvitteellinen tiede, joka tutkii kadonneiden avaruusolentojen sivilisaatioiden muinaisjäännöksiä.


title: Ksenoarkeologia

text: Science fictionissa yleinen teema on ksenoarkeologien löytämä muinaisen kulttuurin laite, joka osoittautuu ensin erittäin hyödylliseksi, mutta paljastuu myöhemmin kyseisen sivilisaation tuhon aiheuttajaksi.


title: Ministerivaltiosihteeri

text: Ministerivaltiosihteeri (ruots. "Ministerstatssekreterare") oli virkamies, joka esitteli Venäjän keisarille Suomen suuriruhtinaskuntaa koskevat asiat. Hän toimi siten linkkinä Suomen senaatin ja Venäjän hallinnon välillä. Ministerivaltiosihteerin viraston asemapaikkana oli Pietari ja monet viraston tehtävistä antoivat sille myös edustuston luonnetta. Viraston yhteydessä toimi myös Suomen passivirasto.


title: Ministerivaltiosihteeri

text: Lain mukaan ministerivaltiosihteerin tuli olla Suomen kansalainen, mutta sortovuosien aikana vuosina 1904–1905 ja 1913–1917 virkaan oli nimitettynä venäläinen henkilö. Ministerivaltiosihteerin virasto lakkautettiin vasta Suomen itsenäistymisen jälkeen, 28. kesäkuuta 1918.


title: Ministerivaltiosihteeri

text: Ministerivaltiosihteerin apuna toimi Suomen asiain komitea.


title: Ministerivaltiosihteeri

text: Nimike ministerivaltiosihteeri otettiin käyttöön 1834, tätä ennen puhuttiin valtiosihteeristä. Venäjän väliaikaisen hallituksen aikana nimettiin ministerivaltiosihteerin tehtävään lykyeksi aikaa Suomen asiain komissaari, Fjodor Roditšev.


title: Georg von Moller

text: Georg Alexander Johan Gustaf Wilhelm von Moller, "”Kurun kenraali”" (19. heinäkuuta 1791 – 2. kesäkuuta 1867 Kuru), oli Suomeen asettunut Venäjän keisarillisen armeijan kenraalimajuri ja ritari, joka johti Hangon puolustusta Krimin sodan aikana. Hän syntyi Kuurinmaalla baltiansaksalaiseen sukuun.


title: Georg von Moller

text: Vuonna 1854 englantilais-ranskalainen laivasto purjehti Hangon lähivesillä, ja uhkasi valloittaa Hangon linnoitukset, jotka olivat peräisin Ruotsin vallan ajoilta. Mollerin johtamat joukot puolustivat linnoituksia rohkeasti, ja vihollinen ajettiin pois. Linnoitukset kuitenkin räjäytettiin varotoimena, ettei vihollinen olisi saanut niitä haltuunsa. Moller aateloitiin taistelun seurauksena, ja hän sai sukunimeensä saksalaisen von-etuliitteen.


title: Georg von Moller

text: Moller asui Kurun Keihäslahdessa, josta syystä häntä nimitettiin ”Kurun kenraaliksi”. Hän lahjoitti Kurun kirkkoon siellä edelleen olevan jäljennöksen Leonardo Da Vincin tunnetusta taulusta "Pyhä ehtoollinen".


title: IPCC

text: Hallitustenvälinen ilmastonmuutospaneeli IPCC ("Intergovernmental Panel on Climate Change") on poliittisen päätöksenteon tueksi vuonna 1988 perustettu ilmastotieteen johtavista asiantuntijoista koottu elin, jonka tehtävänä on koota ja arvioida ihmisen aiheuttamaa ilmaston lämpenemistä ja sen vaikutuksia koskevaa tieteellistä tietämystä.


title: IPCC

text: IPCC: ovat perustaneet kaksi Yhdistyneiden kansakuntien alaista järjestöä, Maailman ilmatieteen järjestö (WMO) ja YK:n ympäristöohjelma (UNEP). Perustamispäätöksen taustalla oli tarve saada kootuksi luotettavaa ja päätöksentekijöille ymmärrettävässä muodossa olevaa tietoa. IPCC ei itse tee tutkimusta, mittauksia ja seurantaa, vaan kokoaa ja muokkaa ilmastonmuutoksesta saatavilla olevaa julkaistua ja vertaisarvioitua tieteellistä tutkimustietoa.


title: IPCC

text: IPCC:n puheenjohtajana on toiminut vuodesta 2002 Rajendra Pachauri. Ensimmäinen puheenjohtaja oli ruotsalainen Bert Bolin (1988–1997), ja hänen seuraajansa oli brittiläissyntyinen yhdysvaltalainen Bob Watson (1997–2002).


title: IPCC

text: IPCC on julkaissut neljä raporttia viimeisimmistä ilmastotutkimuksen tuloksista sekä kapeampialaisia artikkeleita. IPCC:n raportit ovat kokoomateoksia ilmastotutkimuksen eri osa-alueilta. Ne ovat laajasti siteerattuja lähes missä tahansa ilmastonmuutosta koskevassa keskustelussa. Tuoreimman suuren raportin ensimmäinen osa ilmestyi helmikuussa 2007, loput myöhemmin samana vuonna. Ilmastonmuutoksen perustieteeseen keskittyvän ensimmäisen työryhmän osaraportin tekeminen aloitettiin marraskuussa 2003. Raportin sisältö kävi läpi kaksi kommentointikierrosta, joiden aikana yli 650 asiantuntijaa, hallitusta ja kansainvälistä järjestöä jättivät yhteensä yli 30 000 kommenttia. Edellinen, kolmas raportti julkaistiin vuonna 2001. Viides arviointiraportti on määrä julkaista 2014.


title: IPCC

text: IPCC:n johdossa on valtioiden nimeämiä edustajia, mutta sen jäseninä on myös satoja akateemisen maailman edustajia kuten alan professoreita. Suomen IPCC-ryhmän puheenjohtajana toimii Petteri Taalas.


title: IPCC

text: IPCC sai vuoden 2007 Nobelin rauhanpalkinnon yhdessä Yhdysvaltain entisen varapresidentin Al Goren kanssa. Norjan Nobel-komitea myönsi palkinnon tiedon lisäämisestä ihmisen aiheuttamasta ilmastonmuutoksesta ja työstä toimenpiteitä varten ilmastonmuutoksen korjaamiseksi.


title: IPCC

text: IPCC on julkaissut viisi raporttia viimeisimmistä ilmastotutkimuksen tuloksista sekä kapeampialaisia artikkeleita. IPCC:n raportit ovat kokoomateoksia ilmastotutkimuksen eri osa-alueilta. Ne ovat laajasti siteerattuja lähes missä tahansa ilmastonmuutosta koskevassa keskustelussa. Vuoden 2007 raportin ensimmäinen osa ilmestyi helmikuussa 2007, loput myöhemmin samana vuonna. Ilmastonmuutoksen perustieteeseen keskittyvän ensimmäisen työryhmän osaraportin tekeminen aloitettiin marraskuussa 2003. Raportin sisältö kävi läpi kaksi kommentointikierrosta, joiden aikana yli 650 asiantuntijaa, hallitusta ja kansainvälistä järjestöä jättivät yhteensä yli 30 000 kommenttia. Edelliset raportit julkaistiin 1990, 1995 ja 2001. Viides arviointiraportti julkaistiin 2014. Lokakuussa 2018 IPCC julkaisi erikoisraportin.


title: IPCC

text: Kaikkien IPCC:n raporttien kirjoittaminen noudattaa seuraava menettelyä.


title: IPCC

text: Arviointiraporttien kirjoittajat jakautuvat aihe- tai lukukohtaisesti vastuussa oleviin "pääkirjoittajiin" ja näistä valittuihin, laajemmista kokonaisuuksista vastaaviin "koordinoiviin pääkirjoittajiin", ja joukkoon pääkirjoittajien nimeämiä "avustavia kirjoittajia". Ne asiantuntijoista, joita ei valita johonkin näistä tehtävistä, toimivat luonnoksia arvioivina kommentaattoreina. Pääkirjoittajien valinnassa pyritään monipuolisuuteen näkökannoissa, asiantuntemuksessa ja tasapuolisuuteen niin maantieteellisessä, kuin taloudellisessa mielessä. Samaan pyritään kommentointiprosessissa. Kirjoittajien lisäksi luvuille ja yhteenvedoille nimetään kullekin kaksi "toimitussihteeriä" joista toinen valitaan nimetyistä asiantuntijoista ja toinen asianomaisen IPCC:n työryhmän henkilöstöstä. Heidän tehtävänään on esittää kommentaattoreita työryhmälle ja valvoa pääkirjoittajista riippumattomasti arviointiprosessin ja toimitustyön objektiivisuutta, mutta myös auttaa pääkirjoittajia luonnoksien kirjoittamisessa.


title: IPCC

text:
Arviointiprosessin aikana asiantuntijakommentaattorit voivat halutessaan saada nähtäväkseen hallitusten edustajien ja muiden asiantuntijoiden arviot. Viidennen arviointiraportin asiantuntijoiden nimeämisvaiheessa kuka tahansa tieteellinen asiantuntija saattoi hakea hyväksymistä kirjoittajaksi tai kommentoijaksi.
IPCC:n neljäs arviointiraportti "Climate Chance 2007" (, AR4) on neliosainen. Jokainen kolmesta työryhmäraportista sisältää yksityiskohtaisen tieteellisen katsauksen ja erilliset yhteenvedot asiantuntijoille ("Technical summary") ja poliittisille päättäjille ("Summary for policymakers").


title: IPCC

text: Neljäs arviointiraportti, kuten useimmat IPCC:n 1996 jälkeen julkaistut raportit on luettavissa kokonaisuudessaan englanniksi IPCC:n verkkosivuilla.


title: IPCC

text: IPCC:n viides arviointiraportti on määrä julkaista vuonna 2014. Asiasta päätettiin IPCC:n toimesta huhtikuussa 2008 ja yleisistä suuntaviivoista ja aikatauluista sovittiin IPCC:n 31. kokouksessa lokakuussa 2009. IPCC julkaisi viidennen raportin 831 kirjoittajaa 23. kesäkuuta 2010. Joukossa on neljä tutkijaa Suomesta.


title: IPCC

text: Raportin ensimmäinen osa julkaistiin syyskuussa 2013. Ensimmäinen osa keskittyy havaintoihin ilmastonmuutoksen vaikutuksista meriin, jääalueisiin, ilmakehään sekä maanpintaan. Vuonna 2014 julkaistavat osat keskittyvät ilmastonmuutoksen vaikutuksiin, niihin sopeutumiseen, sekä muutoksen hillitsemiseen ja sen torjuntaan.


title: IPCC

text: Ilmastonmuutos on pitkäaikainen ja kumuloituva ongelma. CO kerääntyy ilmakehään vuosikymmenien kuluessa. On olemassa maksimimäärä, joka johtaa vaikeuksiin. IPCC:n mukaan maksimi on 4,1 mrd tonnia hiiltä vuosittain 2004-2300. Nykyinen päästö on 6,3 mrd tonnia hiiltä vuodessa.


title: IPCC

text: Vaikka yksittäiset tieteentekijät ovat ilmaisseet erimielisyytensä IPCC:n tuloksista, ilmastotieteilijöiden ylivoimainen enemmistö (97 %) yhtyy niihin.


title: IPCC

text: Ihmisen aiheuttaman ilmastonmuutoksen vaikutusten vähentämiseksi esitetyt tarvittavat toimenpiteet tarkoittavat laajoja yhteiskunnallisia muutoksia, jonka johdosta aihe on myös herättänyt vastareaktioita. Tämän johdosta IPCC:tä syytettiin vahvasti julkisuudessa valehtelusta, paneelin jouduttua myöntämään tammikuussa 2010 ennustaneensa virheellisesti Himalajan jäätiköiden saattavan sulaa vuoteen 2035 mennessä. Vahvistamattoman ja myöhemmin virheelliseksi osoittautuneen tiedon raporttiin lisännyt aasialainen tutkija perusteli lähteiden käyttöä halulla vaikuttaa päättäjiin alueelle potentiaalisesti tärkeässä asiassa. Vuoden 2010 alussa konservatiivisessa Sunday Telegraphissa esitettiin väitteitä, joiden mukaan osana IPCC:n todistusaineistoa oli mm. vuoristokiipeilylehden artikkeli ja maisterinopinnäyte, jossa oli haastateltu sveitsiläisiä turistioppaita vuoristoalueella. Virheellisyys osassa tieteellistä prosessia ei välttämättä kumoa muiden osien väitteitä, vaikka laskeekin olennaisesti uskottavuutta. IPCC on kritisoidun raportin jälkeen julkaissut kaksi muuta raporttia 2014 ja 2018, joista vastaavaa kohua ei ole noussut.


title: İzmir

text: İzmir (kreikkalaiselta nimeltään Smyrna), on Turkin kolmanneksi suurin kaupunki ja maan toiseksi suurin satama. Asukkaita kaupungissa oli 2 803 418 vuonna 2012. İzmir sijaitsee İzmirinlahden, Egeanmeren rannalla. Se on myös İzmirin maakunnan pääkaupunki.


title: İzmir

text: Vanhalta ajalta 1920-luvulle saakka kaupungin asukkaista noin puolet oli kreikkalaisia. Osa kreikkalaisista turkkilastui, mikä tarkoittaa sitä, että suurimalla osalla väestöstä on edelleen kreikkalaisia esi-isiä. Izmirissä oli jo silloin (noin 1/4 väestöstä) turkkilaisia. Armenialaisväestö oli alle 1/4 väestöstä. Lisäksi kaupungissa asui pieni määrä juutalaisia, amerikkalaisia ja eurooppalaista alkuperää olevia ns. "levanttilaisia". "Egeanmeren helmenä" tunnettu kaupunki oli vuosisatoja kosmopoliittinen satamakaupunki ja kukoistava kauppapaikka.


title: İzmir

text: Ensimmäisen maailmansodan jälkeen Sèvresin rauhansopimuksen mukaan kaupunki ympäristöineen luovutettiin Kreikalle. Turkki ei kuitenkaan rauhansopimusta hyväksynyt, ja Kreikkakin hyökkäsi Smyrnasta syvemmälle Turkkiin. Syyskuussa 1922 Turkin armeija Mustafa Kemalin johdolla syyllistyi Smyrnassa kreikkalaisten ja armenialaisten vainoon. Turkin armeija sytytti 13. syyskuuta 1922 kaupungin kreikkalais- ja armenialaiskaupunginosat palamaan. Arviolta 30 000 ihmistä sai surmansa. Satoja tuhansia jäi kodittomaksi ja lähti pakolaiseksi Kreikkaan. Arviot vainoissa ja tuhopoltossa surmansa saaneista vaihtelevat. Surmansa saattoi saada jopa 100 000 kaupunkilaista. Lausannen sopimuksen mukaan Kreikan ja Turkin välillä suoritettiin pakollinen väestönvaihto. Kun kreikkalaisten lisäksi myös tuhopoltosta selvinneet armenialaiset muuttivat pois kaupungista, siitä tuli etnisesti lähes puhtaasti turkkilainen.


title: İzmir

text: Smyrnassa sijaitsi alkukristillinen seurakunta, joka oli yksi Ilmestyskirjan seitsemästä seurakunnasta.


title: Epica (albumi)

text: Epica on heavy metal -yhtye Kamelotin vuonna 2003 julkaisema albumi. "Epica" on konseptialbumi ja sellaisena Kamelotin ensimmäinen. Suurin osa sanoituksista kirjoitettiin ennen musiikkia. Levyn nimi viittaa eeppisiin tarinoihin, mutta myös kuvaannollisesti ihmisen sisäisen maailmankaikkeuden episentrumiin. Albumi perustuu löyhästi Goethen "Faustiin".


title: Epica (albumi)

text: Albumin kansikuvan on piirtänyt Derek Gores.


title: Chris

text: Chris on pääasiassa englanninkielisissä maissa yleinen etunimi, joka esiintyy sekä miehillä että naisilla. Nimi on lyhentymä nimistä "Christian" ja "Christine", jotka johtuvat kristittyä tarkoittavasta sanasta, tai mahdollisesti myös nimestä "Christofer". Näiden nimien suomalaisia vastineita ovat Kristian, Kristiina ja Kristofer.


title: Adana

text: Adana on Turkin viidenneksi suurin kaupunki 1 663 485 asukkaalla (2014 lopussa). Adana on Adanan maakunnan pääkaupunki.


title: Adana

text: NATO:n Incirlikin ilmatukikohta sijaitsee 12 kilometriä kaupungista itään. Adana toimii markkinakeskuksena maatalousalueelle, joka tuottaa puuvillaa, vehnää, ohraa, rypäleitä, sitrushedelmiä, oliiveja ja tupakkaa. Kaupungissa on tekstiili-, värjäys-, villa- ja elintarviketeollisuutta. Se tunnetaan myös kebabistaan ja turnipsimehustaan.


title: Karma (Kamelotin albumi)

text: Karma on yhdysvaltalaisen Kamelot-metalliyhtyeen albumi vuodelta 2001.


title: Karma (Kamelotin albumi)

text: Kaikkien kappaleiden sävellys ja sanoitus Youngblood–Khan, ellei toisin mainittu.


title: Motorola 6800

text: Motorola 6800 oli Motorolan vuonna 1975 markkinoille tuoma edullinen 8-bittinen mikroprosessori, jonka oli tarkoitus kilpailla Intel 8080:n kanssa etenkin hinnassa. Toinen edullinen 8-bittinen suoritin, MOS 6502, vei kuitenkin suurimman osan 6800:n kaavailluista markkinoista. 6802 oli 6800-prosessorin versio, jossa oli kello-oskillaattori ja RAM sisällä.


title: Motorola 6800

text: Merkittävä käyttökohde suorittimelle oli TRS-80 Color Computer, joka oli TRS-80-sarjaan kuuluva malli. Sarjan suorittimia käytettiin myös muun muassa Dragon-kotitietokoneissa sekä Vectrex-pelikonsolissa. Vain yksi pelikonsoli APF-MP1000 käytti sarjan suoritinta.


title: Motorola 6800

text: Muun muassa Fujitsu, Hitachi ja Thomson valmistivat suorittimesta klooneja.6809:ssä on useimmista muista suosituista 8-bittisistä suorittimista poiketen muun muassa oma käsky kertolaskulle.


title: F. Scott Fitzgerald

text: Francis Scott Key Fitzgerald (24. syyskuuta 1896 St. Paul, Minnesota, Yhdysvallat – 21. joulukuuta 1940 Hollywood, Kalifornia, Yhdysvallat) kuuluu Yhdysvaltojen 1900-luvun merkittävimpiin kirjailijoihin. Häntä pidettiin omana aikanaan ”kadotetun sukupolven äänenä”, niiden nuorten jotka aikuistuivat ensimmäisen maailmansodan aikana. Hän kirjoitti viisi romaania ja kymmeniä novelleja, jotka kertovat nuoruudesta ja epätoivosta ja kuvasivat aikaansa osuvasti ja elävästi. Hänen kirjoissaan ihaillaan erityisesti tunteiden rehellistä kuvausta.


title: F. Scott Fitzgerald

text: Fitzgerald syntyi keskiluokkaiseen roomalaiskatoliseen perheeseen. Hänet kastettiin pikkuserkkunsa Francis Scott Keyn ja kuolleen sisarensa Louisa Scottin mukaan. Perhe asui vuodet 1898–1901 Syracusessa ja vuodet 1903–1908 Buffalossa New Yorkissa, missä hän aloitti koulunkäynnin Nardin Academyssa. Fitzgeraldin isän saatua potkut Procter & Gamblelta, perhe muutti takaisin Minnesotaan, missä Fitzgerald opiskeli St. Paul's Academyssa.


title: F. Scott Fitzgerald

text: Fitzgeraldin ensimmäinen kirjallinen aikaansaannos oli salapoliisikertomus, joka julkaistiin koulun lehdessä hänen ollessaan 13-vuotias. Fitzgerald erotettiin St. Paul’sista 16-vuotiaana opintojen laiminlyömisen vuoksi, ja hän siirtyi Newman Schooliin. Vuonna 1917 hän aloitti opiskelun Princetonin yliopistossa. Siellä hän ystävystyi tulevien kirjailijoiden ja kriitikoiden Edmund Wilsonin ja John Peale Bishopin kanssa ja alkoi kirjoittaa Princetonin Triangle Clubille. Hän oli University Cottage Clubin jäsen, ja klubi pitää yhä kirjastossaan esillä hänen pöytäänsä ja kirjoituksiaan. Kehnon opintomenestyksen vuoksi Fitzgerald joutui keskeyttämään Princetonin, ja hän liittyi Yhdysvaltain armeijaan palvellakseen ensimmäisessä maailmansodassa, mutta sota päättyi ennen kuin hän ehti rintamalle.


title: F. Scott Fitzgerald

text: Fitzgerald tapasi Alabaman Montgomeryn nuorten kerholla Zelda Sayren. He kihlautuivat 1919, ja Fitzgerald muutti Lexington Avenuelle New Yorkiin hoitamaan asioita kuntoon, jotta he voisivat aloittaa yhteiselämän. Zelda kuitenkin purki kihlauksen, koska hän ei uskonut, että mainosfirmassa työskentelevä ja novelleja kirjoittava Scott pystyisi elättämään myös hänet.


title: F. Scott Fitzgerald

text: Fitzgerald muutti takaisin vanhempiensa luokse St. Pauliin, missä hän ryhtyi korjaamaan kertomustaan "The Romantic Egoist". Syksyllä 1919 kustantaja Scribner's otti julkaistavakseen tarinan, joka oli saanut nimen "This Side of Paradise" (suom. "Maan päällä kuin taivaissa"), ja niin Zelda ja Scott jatkoivat kihlaustaan. Romaani ilmestyi 26. maaliskuuta 1920, ja oli yksi vuoden suosituimmista kirjoista. Fitzgerald avioitui Zeldan kanssa Pyhän Patrikin tuomiokirkossa New Yorkissa. Heidän ainoa lapsensa, tytär Frances Scott "Scottie" Fitzgerald, syntyi 26. lokakuuta 1921.


title: F. Scott Fitzgerald

text: 1920-luku oli Fitzgeraldin kultakautta. Hän keksi termin "jazz-aika", joka kuvaa 1920-lukua. "Kultahattu", jota pidetään hänen uransa merkkiteoksena, ilmestyi 1925. Kun sen helmikuussa ensi-iltaan päässyt näyttämöversio menestyi, siitä tehtiin samana vuonna myös elokuva, ohjaajana Herbert Brenon. Fitzgerald teki useita matkoja Eurooppaan, etenkin Pariisiin ja Ranskan Rivieralle. Hän ystävystyi monien Pariisin amerikkalaisyhteisön jäsenten kanssa, etenkin kirjailija Ernest Hemingwayn kanssa, jota hän auttoi tämän kirjailijanuralla. Fitzgeraldin ja Hemingwayn ystävyys kuitenkin kariutyui, ja Hemingway hyökkäili Fitzgeraldia vastaan monissa kirjoituksissaan. Hemingway ei tullut toimeen Zeldan kanssa, vaan sanoi tätä hulluksi ja syytti, että Zelda ajoi miestään juopottelemaan pitääkseen tämän poissa todellisesta työstä, romaaniensa tekemisestä.


title: F. Scott Fitzgerald

text:
Fitzgeraldien avioliitto oli sekava – sekä tuhoisa että rakentava. Fitzgerald hyödynsi vaimonsa voimakasta ja mahtailevaa luonnetta kirjoituksissaan. Joskus hän jopa kopioi teksteihinsä suoria otteita tämän kirjeistä ja henkilökohtaisista päiväkirjoista. Zeldan vaikutusta Fitzgeraldin töihin liioitellaan kuitenkin usein; yhtä lailla hänen varhaisemmat teoksensa heijastavat hänen ensirakkautensa Ginevra Kingin luonnetta. Tosiasiassa Daisyn hahmo "Kultahatussa" kuvastaa paljon enemmän Scottin ja Kingin suhteen hankaluuksia sekä Kingin persoonallisuutta kuin Zeldaa. (Tosin Gatsbyn avioitumisen epäonnistuminen Daisyn kanssa vuonna 1917 kertoo Fitzgeraldin omasta kokemuksesta tulevan vaimonsa kanssa).
Vaikka Fitzgeraldin intohimona oli romaanien kirjoittaminen, jo hänen ensimmäinen romaaninsa myi niin paljon, että sen ansiosta hän ja Zelda saattoivat pitää yllä New Yorkin julkimoiden rikkaiden elämäntyyliä. Monien sen ajan ammattikirjailijoiden tapaan Fitzgerald kasvatti tulojaan kirjoittamalla novelleja lehtiin, esimerkiksi "The Saturday Evening Postiin", "Collier’s Weeklyyn" ja "Esquireen", ja myi Hollywoodin studioille romaaniensa ja novelliensa elokuvaoikeuksia. Monet novelleista oli alkujaan tarkoitettu romaaneihin. Esimerkiksi novelli "Absolution" oli alun perin tarkoitettu luvuksi "Kultahattuun".


title: F. Scott Fitzgerald

text: Elämäntyylinsä ja Zeldan lääkärikulujen vuoksi Fitzgerald oli jatkuvasti rahapulassa ja lainasi usein rahaa agentiltaan Harold Oberilta ja Scribner’sin kustannustoimittajalta Maxwell Perkinsiltä. Kun Ober päätti lopettaa Fitzgeraldin auttamisen, kirjailija katkaisi välinsä tähän pitkäaikaiseen ystäväänsä. Novellinsa "Financing Finnegan" välityksellä Fitzgerald kuitenkin pyysi häneltä ystävällisesti anteeksi.


title: F. Scott Fitzgerald

text: 1920-luvun loppupuolella Fitzgerald alkoi työstää neljättä romaaniaan. Työ lykkääntyi, kun talousvaikeudet pakottivat hänet kirjoittamaan kaupallisia novellejaan. Lisäksi Zeldan terveys alkoi horjua: hänellä diagnosoitiin skitsofrenia vuonna 1930 ja 1932 hän joutui sairaalaan Baltimoressa, Marylandissä. Fitzgerald vuokrasi läheisestä Towsonista asunnon, jossa jatkoi romaaninsa kirjoittamista − tarinaa lupaavan nuoren psykiatrin Dick Diverin noususta ja tuhosta, hänen rakkaudestaan potilaaseensa Nicole Warreniin ja heidän avioliitostaan. Kirja koki monta muutosta: ensimmäisen version piti kertoa äidinmurhasta. Jotkut kriitikot ovat nähneet kirjan peiteltynä omaelämäkerrallisena teoksena, joka kuvaa Fitzgeraldin ongelmia vaimonsa kanssa, vauraan ja dekadentin elämäntyylin syövyttävää vaikutusta, kirjailijan itsekkyyttä ja itseluottamusta sekä alkoholismia.


title: F. Scott Fitzgerald

text: Fitzgerald piti tarkoin salassa pariskunnan yksityiselämän, jota kutsui "materiaalikseen" tai "aineistokseen". Kun Zelda kirjoitti "Save Me the Waltzin" (1932), oman fiktiivisen versionsa heidän yhteiselämästään Euroopassa, ja lähetti sen Scribner'sille, Fitzgerald oli hyvin vihainen ja onnistui vaikuttamaan kirjan julkaisuun. Hän myös sai Zeldan lääkärit vakuuttumaan, ettei tämän pidä kirjoittaa enempää "materiaalistaan", tarkoittaen heidän suhdettaan.


title: F. Scott Fitzgerald

text: Fitzgeraldin kirja julkaistiin vihdoin vuonna 1934 nimellä "Tender Is the Night" ("Yö on hellä"). Kriitikot olivat "Kultahatun" jälkeen odottaneet yhdeksän vuotta kirjailijan seuraavaa teosta, ja näkemykset kirjasta olivat melko ristiriitaiset. Useimmat eivät pitäneet kirjan kolmiosaisesta rakenteesta ja kokivat Fitzgeraldin pettäneen odotukset. Romaanin myynti jäi sen ilmestyessä vähäiseksi, mutta kuten "Kultahatunkin", arvostus on ajan mittaan kasvanut huomattavasti.


title: F. Scott Fitzgerald

text: Vaikka Fitzgerald itse piti elokuvatyötä alentavana, hän oli jälleen kerran rahavaikeuksissa ja kirjoitti 1930-luvun jälkipuolen Hollywoodissa kaupallisia novelleja, käsikirjoituksia Metro-Goldwyn-Mayerille (niihin kuului kuvaamatonta materiaalia "Tuulen viemään") sekä viidettä ja viimeistä romaaniaan "The Love of the Last Tycoon". Kirja perustui elokuvatuottaja Irving Thalbergin elämään, ja se ilmestyi keskeneräisenä postuumisti nimellä "The Last Tycoon" (suom. Juhani Koskinen "Viimeinen ruhtinas", Love, 1980).


title: F. Scott Fitzgerald

text: Scott ja Zelda vieraantuivat toisistaan; Zelda oli mielisairaalassa itärannikolla, kun taas Scott asui Hollywoodissa rakastajattarensa, juorutoimittaja Sheilah Grahamin kanssa. Vuodesta 1939 kuolemaansa saakka Fitzgerald pilkkasi itseään Pat Hobbyn hahmoiseksi Hollywoodin orjaksi. Hän käytti Pat Hobbyn hahmoa 17 novellissa, jotka on myöhemmin koottu kokoelmaan "Pat Hobby -tarinat".


title: F. Scott Fitzgerald

text: Fitzgerald oli ollut alkoholisti yliopistopäivistä saakka. 1920-luvulla hän sai mainetta raskaan juopottelunsa vuoksi, ja 1930-luvun loppupuolella hänen terveytensä heikentyi tuntuvasti. Zeldan elämäkerran kirjoittajan Nancy Milfordin mukaan Fitzgerald väitti sairastavansa tuberkuloosia, mutta Milford piti väitettä tekosyynä, jolla Fitzgerald peitteli alkoholismiaan. Fitzgerald-tutkija Matthew J. Bruccoli väittää kuitenkin, että Scottilla oli itse asiassa uusiutuva tuberkuloosi, ja Nancy Milford on kertonut, että Fitzgeraldin elämäkerran kirjoittajan Arthur Mizenerin mukaan Scott sairasti lievän tuberkuloosin 1919 ja että 1929 tällä oli mahdollisesti tuberkuloosista johtuvia verenvuotoja. Verenvuoto saattoi kuitenkin olla peräisin myös ruokatorven laskimolaajentumasta.


title: F. Scott Fitzgerald

text: Fitzgerald selvisi kahdesta 1930-luvun loppupuolella saamastaan sydänkohtauksesta. Schwabin lääkekaupassa saamansa ensimmäisen kohtauksen jälkeen lääkäri käski hänen välttää liikarasitusta. Hän muutti Sheilah Grahamin luokse, joka asui Hollywoodissa North Hayworth Avenuella, korttelin verran itäänpäin Fitzgeraldin asunnosta North Laurel Avenuelta. Omassa asunnossaan Fitzgeraldin täytyi kulkea kaksi porrasväliä asuntoonsa, kun taas Graham asui ensimmäisessä kerroksessa.


title: F. Scott Fitzgerald

text: 20. joulukuuta 1940 Fitzgerald ja Graham osallistuivat elokuvan "Sitä sanotaan rakkaudeksi" ensi-iltaan. Kun he olivat lähdössä Pantage Theaterilta, Fitzgerald tunsi huimausta ja hänen oli vaikea lähteä teatterilta. Järkyttyneenä hän sanoi Grahamille: "Ihmiset takuulla luulevat, että olen humalassa."


title: F. Scott Fitzgerald

text:
Kun Scott seuraavana päivänä oli syömässä suklaapatukkaa ja tekemässä merkintöjä uusimpaan "Princeton Alumni Weeklyyn", Graham näki hänen yhtäkkiä hyppäävän nojatuolistaan, tarttuvan uuninreunukseen, haukkovan henkeään ja sitten kaatuvan lattialle. Graham juoksi hakemaan apua isännöitsijältä. Kun he astuivat sisään asuntoon ja yrittivät auttaa Scottia, isännöitsijä totesi: "Hän taitaa olla kuollut." Fitzgerald kuoli sydänkohtaukseen.
Muistotilaisuus pidettiin Dorothy Parkerin kotona, joka kuulemma itki ja mutisi: "The poor son-of-a-bitch" (suom. roistoraukka huoranpenikka), joka on vuorosana Jay Gatsbyn hautajaisista Fitzgeraldin "Kultahatussa". Ruumis lähetettiin Baltimoreen Marylandiin, jossa hautajaisiin osallistui parisenkymmentä ihmistä, mukana hänen ainoa lapsensa Frances "Scottie" Fitzgerald Lanahan Smith ja hänen kustannustoimittajansa Maxwell Perinks. Fitzgerald haudattiin aluksi Rockville unionin hautausmaalle. Zelda kuoli 1948 tulipalossa Highlandin mielisairaalassa. Nyt molemmat vanhempansa menettänyt Scottie työskenteli kumotakseen Baltimoren arkkihiippakunnan päätöksen, ettei Scott olisi ollut kuollessaan katolinen, jotta tämä voisi levätä roomalaiskatolisella hautausmaalla, jonne hänen isänsä suku oli haudattu. Sekä Scottin että Zeldan jäännökset siirrettiin vuonna 1975 sukuhautaan Pyhän Maryn hautausmaalle Rockvilleen Marylandiin.


title: F. Scott Fitzgerald

text: Fitzgerald kuoli ennen kuin sai valmiiksi romaaninsa "The Love of the Last Tycoon". Hänen ystävänsä, kirjallisuusarvostelija Edmund Wilson toimitti kirjan sekä Fitzgeraldin käsikirjoituksen, joka sisälsi laajoja muistiinpanoja romaanin kirjoittamattomasta osasta. Tämä kokonaisuus julkaistiin 1941 nimellä "The Last Tycoon". Vuonna 1994 kirja julkaistiin uudelleen sillä nimellä, jonka Fitzgerald sille tahtoi, "The Love of the Last Tycoon". Juhani Koskisen suomennos "Viimeinen ruhtinas" (Love, 1980) perustuu vuonna 1941 ilmestyneeseen versioon.


title: F. Scott Fitzgerald

text: Fitzgerald saneli hoitajalleen Dorothy Richadsonille kirjalistan "Näitä kirjoja Scott suosittelee luettavaksi". Lista on julkaistu alkujaan vuonna 2013 Open Culture -verkkosivulla. Valikoiman periaatteena Fitzgerald piti sitä, että ne ovat helposti kenen tahansa saatavilla. On ajateltu myös, että lista oli tarkoitettu suositukseksi vain Richardsonille. Tekstit on Open Culturen sivulla linkitetty englanninkielisille verkkosivuille, joilla ne on luettavissa.


title: Big Boss

text: Big Boss () on "Metal Gear" -pelisarjassa esiintyvä kuvitteellinen hahmo, jonka loi japanilainen pelisuunnittelija Hideo Kojima. Big Bossin ensiesiintyminen oli sarjan ensimmäisessä pelissä "Metal Gearissa", jossa hän on päähahmo Solid Snaken komentaja, kunnes hän paljastuu pelin pääkonnaksi ja tekee paluun "ssa". Big Boss ei esiinny "Metal Gear Solidissa" ja "ssä", mutta hänen kaunaisella suhteella Solid Snakeen on tärkeä rooli näissä peleissä. Nuori Big Boss esiintyy pelaajahahmona "issä" ja "issa", joissa hänen koodinimensä on Naked Snake ().


title: Big Boss

text: Pelisarjassa nuoren Big Bossin ääninäyttelijä on japaninkielisessä versiossa Akio Ōtsuka ja englanninkielisissä David Hayter, jotka ovat myös Solid Snaken ääninäyttelijöitä. "issa" vanhan Big Bossin äänenä kuullaan japaninkielisessä versiossa Chikao Ōtsuka ja englanninkielisessä versiossa Richard Doyle.


title: Big Boss

text: Big Boss tekee ensiesiintymisensä vuonna 1987 MSX2:lle julkaistussa "Metal Gearissa" FOXHOUND-erikoisjoukon komentajana ja pelaajahahmo Solid Snaken esimiehenä. Hän toimii aluksi Snaken radiokontaktina välittäen tälle tietoa tehtävän tavoitteista ja lisäksi aseista ja tarvikkeista. Mutta kun Snake tuhoaa TX-55 Metal Gear -aseen vastoin Big Bossin käskyjä, Outer Heavenin miliisijohtaja kohtaa Snaken lähellä tukikohdan pakoreittiä ja haastaa hänet kaksintaisteluun. Snake päihittää Big Bossin ja jättää tämän ruumiin räjähtävän Outer Heavenin keskelle. Pelin lopputekstit paljastavat Big Bossin selvinneen Outer Heavenin tuhosta vannoen kostoa Snakelle.


title: Big Boss

text: Big Boss tekee paluun vuonna 1990 MSX2:lle julkaistussa "ssä", jossa hän valtaa keskiaasialaisen Zanzibar Landin valtion ja aloittaa Metal Gear D:n valmistuksen. Paetessaan Zanzibar Landin vankileiriltä, Solid Snake kohtaa Big Bossin jälleen kaksintaistelussa, jossa Snake kärventää Big Bossin liekinheittimellä.


title: Big Boss

text: Big Bossilla on tärkeä rooli "Metal Gear Solid" -pelien tarinassa, jossa hänen DNA:staan luotiin geneettisesti muunnellut kloonit Solid Snake, Liquid Snake ja Solidus Snake valtion salaisessa projektissa ”Les Enfants Terribles”.


title: Big Boss

text: Esiosa "" esittelee nuoren Big Bossin, koodinimellä Naked Snake, CIA:n salaisen FOX-erikoisyksikön jäsenenä vuonna 1964. Zeron luoma FOX lähettää hänet Neuvostoliittoon nujertamaan sadistisen eversti Volginin kapinan, pelastamaan tärkeän asetutkija Nikolai Stephanoviš Sokolovin, ja tuhoamaan Shagohod-prototyypin estääkseen ydinsodan. Tehtävän aikana hän kohtaa nuoren Ocelotin monesti, päihittää Cobra Unitin (johon kuuluvat The Pain, The Fear, The End, The Fury ja The Sorrow), ja joutuu surmaamaan The Bossin mukamas puhdistaakseen oman maineensa. EVAn selvityksen mukaan Snake ei hyväksy operaation poliittisia motiiveja varsinkaan sen jälkeen kun hän saa Big Bossin arvonimen teoistaan. Aluksi hän hylkää arvonimen ja vetäytyy aktiivipalveluksesta.


title: Big Boss

text: "issa" Big Boss esiintyy yhä vanhalla koodinimellään Naked Snake, koska hän ei tunne ylittäneensä The Bossin kykyjä sotilaana. Vuoteen 1970 sijoittuvassa tarinassa Snaken entinen komentaja majuri Zero on pidätetty ja FOX-yksikön uusi komentaja on Gene, joka on pettänyt Yhdysvallat ja linnoittanut vanhan neuvostoliittolaisen tukikohdan La Peninsula de los Muertosin niemimaalla Kolumbiassa. Snake estää Genen suunnitelmat maailmanvallasta ja luoda sotilaiden turvapaikka Army’s Heaven. Ennen kuolemaansa Gene antaa Snakelle mikrofilmin, jonka paljastamalla Army’s Heavenin rahakätköllä Big Boss luo Outer Heavenin. Big Boss omaksuu nykyisen koodinimensä ja perustaa FOX-yksikön tilalle FOXHOUND:n. Lopputekstien jälkeisessä keskustelussa Ocelot ja majuri Zero perustavat "Metal Gear Solid 2: Sons of Libertyssä" esitellyn Yhdysvaltoja hallitsevan salaseuran Patriootit. Ocelotin vaatimus liittymisestä Patriootteihin on pyyntö Zerolle, että heidän organisaationsa saa uuden jäsenen Big Bossista.


title: Big Boss

text: "issa" paljastuu Big Bossin olleen yksi Patrioottien perustajajäsenistä. Majuri Zero perusti Patriootit jatkamaan The Bossin aatteita, mutta hänestä tuli vallanhimoinen ja suurudenhullu. Big Boss oli Patrioottien keulakuva ja ikoni, mutta Zero levitti hänestä valheellisia tarinoita maailmalle ja loi hänestä mielikuvan myyttisenä sankarina. Big Bossin mielestä Zero oli tulkinnut virheellisesti The Bossin haaveen yhdistyneestä maailmasta, koska Zeron suunnitelma saavuttaa The Bossin unelma oli ihmisten yksilöllisyyden ja vapaan tahdon poistaminen. Zero aloitti Les Enfants Terribles -projektin luodakseen korvikkeen Big Bossille, joka erosi Patriootteista ja perusti oman tulkintansa The Bossin tahdosta Outer Heavenin muodossa. Big Boss juonitteli Outer Heavenissä ja Zanzibar Landissä kaapata vallan Zerolta, jonka johdolla Patriootit alkoivat hallita Yhdysvaltoja. Big Boss ei kuollut "Metal Gear 2: Solid Snaken" loppuratkaisussa, vaan hänen ruumiinsa vietiin Zerolle, joka piti Big Bossin keinotekoisessa koomassa nanokoneilla. Big Bossille uskollinen EVA varasti Big Bossin ruumiin Patriooteilta ja vei sen Itä-Eurooppaan, kunnes pelin kolmannen näytöksen loppuratkaisussa Liquid Ocelot kaappaa ruumiin ja polttaa Big Bossin jäännökset karrelle.


title: Big Boss

text: Vuoteen 2014 sijoittuvan pelin lopputekstien jälkeen nähdään epilogi, jossa Big Boss tapaa hautausmaalla Solid Snaken, joka oli yrittänyt tehdä itsemurhan. Big Boss kertoo Snakelle, että EVA jälleenrakensi hänen kärventyneen ruumiinsa Liquidin ja Soliduksen ruumiinosilla. Itä-Euroopassa poltettu ruumis kuului Solidukselle, joka oli geneettisesti Big Bossin täydellinen kopio. Big Boss on tuonut hautausmaalle Zeron, joka on aivokuollut vanhus pyörätuolissa. Big Boss kertoo, että Zeron luomat tekoälyt ottivat hallinnan organisaatiossa, kunnes ne tuhottiin tietokoneviruksella pelin viidennessä näytöksessä. Big Boss varmistaa Patrioottien valtakauden päättymisen katkaisemalla Zeron happiletkun ja tukehduttaa hänet hengiltä. The Bossin hautakiven luona Big Boss ymmärtää Patrioottien ja Outer Heavenin olleen virheellisiä tulkintoja The Bossin viimeisestä tahdosta, koska The Boss ei haaveillut maailmanvallasta, vaan tasa-arvoisesta ja suvaitsevaisesta maailmasta. Big Boss tekee kunniatervehdyksen The Bossin haudalla, minkä jälkeen Patrioottien tekoälyjen ohjelmoima uusi FOXDIE-viruskanta vaikuttaa hänen elimistössään Snakestä saadulla tartunnalla. Big Boss pyytää Snakeltä, että tämä viettäisi loppuelämänsä rauhassa, eikä haaskaisi sitä taistelemiseen. Big Boss sanoo hänen ja Zeron välisen konfliktin olleen hedelmätön sota ja ennustaa, että jälkipolville koittaa uusi tulevaisuus. Snake ymmärtää tehneensä sovinnon isänsä kanssa, joten sytyttää Big Bossin pudottaman sikarin ja antaa sen hänelle. Big Boss polttaa viimeisen savukkeensa, minkä jälkeen hän kuolee nojaten The Bossin hautakiveen.


title: Big Boss

text: "Guns of the Patriots" on vanhan Big Bossin debyytti kolmiulotteisena hahmomallina, jolla on ääninäyttelijä. Ennen pelin ilmestymistä ikääntynyt Big Boss nähtiin vain MSX2-konsolin "Metal Gear" -peleissä, "Metal Gear Solidin" ohjekirjassa Yoji Shinkawan piirtämänä luonnoksena ja Ashley Woodin kuvittamassa Elisan ennustuksessa "Metal Gear Solid: Portable Opsissa".


title: Big Boss

text: "" kertoo jälleen Big Bossin ajasta Naked Snakena, nyt vuonna 1974, jolloin hän ja hänen työkumppaninsa Kazuhira ”Kaz” Miller ovat perustaneet palkkasotilasjoukon Militaires Sans Frontières. Hän aikoo käyttää MSF:ää toteuttamaan The Bossin viimeistä tahtoa maailmasta, jossa sotilaat ovat vapaita valitsemaan omat taistelunsa ilman valtioiden päätöksiä.


title: Big Boss

text: Big Bossilla on keskeinen rooli "issa" ja "issä". Hänen tehtävänään on pelastaa lapsisotilas Chico ja Paz Ortega Andrade amerikkalaisesta tukikohdasta Kuubassa. Pelastusoperaatio onnistuu, mutta heidän paetessaan helikopterilla Paz kertoo että hänen kohtuunsa on asennettu pommi. Paz hyppää ulos helikopterista, mutta pommin räjähdyksen aiheuttama paineaalto syöksee helikopterin Karibianmereen. Samalla MSF tuhoutuu, kun Skull Facen johtama puolisotilaallinen joukko XOF hyökkää heidän tukikohtaansa. Big Boss vajoaa koomaan ja herää yhdeksän vuotta myöhemmin sairaalasta, jossa myös Venom Snake on hoidettavana. Hän esittää olevansa ”Ishmael” ja auttaa Venom Snakea pakenemaan sairaalasta Skull Facen joukkojen hyökätessä. Snake matkaa Neuvostoliiton hallitsemaan Afganistaniin kostamaan Skull Facelle uuden palkkasotilasjoukko Diamond Dogsin avulla, joka koostuu Big Bossin entisistä sotilaista. Samalla Big Boss jää taustalle kehittämään oikeaa Outer Heaveniä.


title: Big Boss

text: 1980-luvulla monissa Nintendo Entertainment Systemille julkaistujen videopelien yhdysvaltalaisissa myyntipainoksissa oli ohjekirjat, joissa pelin juoni oli kerrottu humoristisesta näkökulmasta ja hahmojen nimet oli muutettu. Alkuperäisen "Metal Gearin" NES-versiossa oli ohjekirja, jonka mukaan pelin pääkonna ja Outer Heavenin perustaja on ”Vermon CaTaffy”, mikä on satiirinen vitsi Muammar Gaddafin nimestä. Ohjekirjassa Vermon CaTaffyn mainitaan olleen lammaspaimen, josta tuli terroristi. Big Boss ei esiinny nimellä ohjekirjassa, vaan Snaken esimiehen nimi on ”Commander South”. NES-konsolille julkaistun "Snake’s Revengen" ohjekirjassa Big Bossin nimi on ”Higharolla Kockamamie”, mikä on viittaus Ruhollah Khomeiniin. Ohjekirjan mukaan Higharolla Kockamamie on itämainen despootti, jolle Metal Gearin pohjapiirrokset toimitti Vermon CaTaffy.


title: Big Boss

text: Vuonna 1990 NES-konsolille julkaistussa "Metal Gearin" epävirallisessa jatko-osassa "Snake’s Revengessä" Big Boss on nimettömän vihamielisen maan johtaja. Pelin loppupuolella Snake kohtaa Big Bossin, mutta yhtäkkiä hänelle paljastuu, että Big Bossista on tullut kyborgi Outer Heavenissä saatujen vammojen takia. Kaksintaistelun päätteeksi Snake päihittää maamiinoilla kyberneettisen Big Bossin.


title: Big Boss

text: "Metal Gearin" MSX2-versiossa julkaistun ohjekirjan mukaan Big Boss palveli Green Beretsissä, Special Air Servicessä ja GSG 9:ssä ennen kuin hänestä tuli FOXHOUND:n komentaja. Pelin japanilaisen myyntipainoksen ohjekirjassa on piirros Big Bossissa, jossa hänen silmälappunsa on vasemman silmän päällä, mutta "Metal Gearissa" ja kaikissa myöhemmissä sarjan peleissä Big Bossin silmälappu peittää oikean silmän. "Metal Gear 2: Solid Snaken" mukaan Big Boss menetti silmänsä 1980-luvulla ja perusti FOXHOUND:n 1990-luvulla. "Metal Gear Solid" ja "Metal Gear Solid 2: Sons of Liberty" viittasivat, että vuonna 1972 Big Boss oli Les Enfants Terribles -projektissa yli 50-vuotias ja hän oli "Metal Gear 2: Solid Snakessä" jo yli 70-vuotias. "Metal Gear Solid 3: Snake Eater" kuitenkin muutti Big Bossin menneisyyttä paljastamalla, että hän oli vuonna 1964 vasta noin 30-vuotias, mikä tekee hänestä yli kymmenen vuotta nuoremman kuin edellisissä peleissä oli kerrottu. Pelin aikana hän menettää oikean silmänsä, mikä on ristiriidassa vanhaan selitykseen, jonka mukaan hän menetti silmän vasta 1980-luvulla. Pelin lopussa myös paljastuu, että Big Boss perusti FOXHOUND:n vuonna 1971, mikä on ristiriidassa FOXHOUND:n perustamisen sijoittamiseen 1990-luvulle.


title: Big Boss

text: Tietokonelehti Computerworldin mukaan Big Boss on yksi ”luovimmista” konnista videopeleissä. Lehti kehui Big Bossin petturuuden monimutkaisuutta, koska "Metal Gear Solidissa" hän paljastuu Solid Snaken isäksi ja "Metal Gear Solid 3: Snake Eaterissä" hän on pelaajahahmo.


title: Itä-Karjalan kysymys

text: Itä-Karjalan kysymys oli 1920-luvulla Suomen ja Neuvosto-Venäjän välejä hiertänyt kiista Itä-Karjalan asemasta.


title: Itä-Karjalan kysymys

text: Suomen itsenäistyttyä moni sekä oikeistosta että vasemmistosta toivoi, että Itä-Karjala liitettäisiin Suomeen ja luotaisiin Suur-Suomi. Toivottiin, että itäkarjalaiset saisivat itse kansanäänestyksellä ratkaista, haluavatko pysyä osana Venäjää vai liittyä Suomeen. Järjestettiin vapaaehtoisten vapautusretkikuntia Itä-Karjalaan. Näitä retkiä kutsutaan yhteisellä nimellä heimosodat.


title: Itä-Karjalan kysymys

text: Virallinen Suomi alkoi neuvotella rajoista Venäjän sisällissodan rauhoituttua Neuvosto-Venäjän kanssa 1920. Tarton raja- ja rauhansopimuksessa vuonna 1920 määriteltiin Suomen rajat sekä karjalaisen väestön kansalliset oikeudet, joita Neuvosto-Venäjän tuli kunnioittaa.


title: Itä-Karjalan kysymys

text: Kaikki piirit eivät Suomessakaan Tarton rauhan rajaa hyväksyneet vaan pitivät sitä "häpeärauhana", ja toiveet Itä-Karjalan liittämisestä Suomeen elivät pitkään Tarton rauhan jälkeenkin. Heimosotien jälkeen ylioppilaat perustivat Akateemisen Karjala-Seuran, joka ajoi myös heimokansojen vapauttamisen asiaa. Itä-Karjalan kysymys ja karjalaisen väestön vainot hiersivät monta vuotta Suomen ja Neuvosto-Venäjän välejä.


title: Itä-Karjalan kysymys

text: Suomi halusi Tarton rauhaa solmittaessa 1920 Itä-Karjalalle autonomian. Neuvosto-Venäjä antoi sille heikon autonomian, mikä ei Suomelle riittänyt. Tarton rauhansopimuksessa Suomi lupasi luopua vaatimuksistaan Itä-Karjalan alueisiin, jos Neuvosto-Venäjä järjestää Itä-Karjalalle kansallisen hallinnon karjalaisten käsiin. Karjalan Työväenkommuunin asema ei kuitenkaan riittänyt Suomelle, ja suomalaiset katsoivat, ettei Neuvosto-Venäjä ollut järjestänyt Itä-Karjalaan sellaista kansallista itsehallintoa kuin rauhansopimuksessa oli sovittu. Asiaa puitiin Kansainliitossa 1920-luvun alussa ja se ratkesi neuvostovaltion eduksi.


title: Otava (kirjankustantamo)

text: Kustannusosakeyhtiö Otava on yksi Suomen vanhimmista ja suurimmista kirjankustantamoista. Otava on ollut merkittävä suomenkielisen kirjallisuuden julkaisija jo varhain. Otava on julkaissut muun muassa Eino Leinon, Veijo Meren, Marja-Liisa Vartion, Paavo Haavikon, Tuomas Anhavan, Mauri Kunnaksen, Antti Tuurin ja Kjell Westön tuotantoa. Suurimpiin painosmääriin on yltänyt Laila Hirvisaari (ent. Hietamies) yli neljällä miljoonalla painetulla kirjalla.


title: Otava (kirjankustantamo)

text: Yhdessä mm. Otavamedia Oy:n kanssa Kustannusosakeyhtiö Otava muodostaa Otava-konsernin (aiemmin Otava-Kuvalehdet-konserni). Sen omistavat vuosina 1999–2004 tehdyn yksityistämisen jälkeen Reenpään suku ja Otavan kirjasäätiö. Konsernin toimitusjohtaja on Alexander Lindholm. Yhtiön hallituksessa ovat (2016) varsinaisina jäseninä Henrik Ehrnrooth (pj.), Olli Reenpää (vpj.), Jorma Ollila (vpj.), Heikki Lehtonen, Alexander Lindholm ja Eero Broman. Varajäseniä ovat Pasi Vainio, Minna Castrén, Timo Kopra ja Pekka Harju. Hallituksen sihteeri on Ora Lyytikäinen.


title: Otava (kirjankustantamo)

text: Otavan perustivat Hannes Gebhard ja Eliel Aspelin-Haapkylä vuonna 1890 suomenkielisen kansalliskirjallisuuden kustantajaksi. Vuodesta 1892 johdossa on ollut Alvar Renqvist jälkeläisineen, jotka ovat suomentaneet nimensä Reenpääksi. 1906 valmistui Helsingin Uudenmaankadulle arkkitehtien Karl Lindahlin ja Valter Thomén piirtämä toimitalo, jossa yhtiö toimii edelleen. Kirjapainotoiminta alkoi 1908 ja aikakauslehtien kustantaminen Suomen Kuvalehden myötä 1916. Otava perusti 1934 yhdessä WSOY:n kanssa Yhtyneet Kuvalehdet, joka ryhtyi julkaisemaan muun muassa Seura-lehteä. Vuosina 1945–1991 Otava oli pörssiyhtiö. Kun sukuomistajat hankkivat yhtiönsä pörssistä takaisin itselleen, perustettiin uusi Otava, joka on eri juridinen henkilö kuin 1890 perustettu vanha Otava. Otava lunasti Yhtyneet Kuvalehdet Oy:n 1998 WSOY:ltä kokonaan itselleen. Keuruun painotalon Otava perusti 1955. Otavan painolaitoksista ja Editan painolaitoksista muodostettiin Acta Print. Acta Print Oy myi 1999 aikakauslehtipainot ja liiketoiminnan Edita-konsernille.


title: Otava (kirjankustantamo)

text: Vuoden 2006 alusta Otavan omistuksessa on ollut myös Like Kustannuksen kirjankustannustoiminta. Lisäksi kirjaryhmään kuuluu Suuri Suomalainen Kirjakerho. Otava-konserni muodostuu neljästä liiketoiminta-alueesta: kirjat, lehdet, kauppa ja uudet liiketoiminnot. Kirjapainotoiminnasta vastaa Otavan kirjapaino Oy Keuruulla.


title: Otava (kirjankustantamo)

text: 31. joulukuuta 2014 Otava osti kirjankustantamo Moreenin osake-enemmistön. Kustannustoiminta jatkui samalla nimellä.


title: Otava (kirjankustantamo)

text: Otava on julkaissut huomattavaa keskustelua herättänyttä kirjallisuutta. Vuoden 1924 kirjasodan aloitti Maria Jotunin kirja "Tohvelisankari", joka herätti huomiota aina eduskunnassa asti. Vuonna 1963 julkaistu Paavo Rintalan "Sissiluutnantti" oli toinen huomiota saanut kirja. Se sai aikaan jopa boikotointiin kehottavia nimilistoja, ja 34 reservin kenraalia protestoi sitä vastaan. Vuonna 1964 Hannu Salamasta tuli julkisen kirjakeskustelun päähahmo kirjansa "Juhannustanssit" ansiosta. Salama tuomittiin lopulta jumalanpilkasta kolmeksi kuukaudeksi vankeuteen ja Kari Reenpää, Otavan tuolloinen toimitusjohtaja, päiväsakkoihin.


title: Otava (kirjankustantamo)

text: Paavo Haavikkoa käsittelevä Mauno Saaren elämäkertakirja "Haavikko-niminen mies" nostatti kohun jo ennen ilmestymistään kesällä 2009, ja aihetta kommentoitiin laajasti merkittävimmissä lehdissä, muun muassa Helsingin Sanomien Kuukausiliitteessä, Suomen Kuvalehdessä ja Avussa oli kussakin pitkät artikkelit. Maaliskuussa 2010 Otava tiedotti Reenpään suvun jäsenten, kirjankustantaja Leena Majander-Reenpään ja kirjaryhmän johtaja Antti Reenpään, jättävän tehtävänsä yhtiössä.


title: Otava (kirjankustantamo)

text: Monet Otavan kirjailijoista ovat saaneet kirjallisuuspalkintoja. Ensimmäisen suomalaisen Nobel-palkitun, F. E. Sillanpään, teoksia julkaisi Otava. Ensimmäinen Finlandia-palkittu kirjailija oli Erno Paasilinna, hänelle palkinto myönnettiin vuonna 1984 esseekokoelmasta "Yksinäisyys ja uhma". Ensimmäisen Tieto-Finlandian sai Erik Tawastjerna Sibelius-elämäkerrastaan, myös Otavan kirjailijoita. Muita Finlandia-palkittuja ovat Jörn Donner ("Isä ja poika", 1985), Olli Jalonen ("Isäksi ja tyttäreksi", 1990), Arto Melleri ("Elävien kirjoissa", 1991), Bo Carpelan ("Alkutuuli", 1993 sekä "Kesän varjot", 2005), Hannu Mäkelä ("Mestari", 1995), Antti Tuuri ("Lakeuden kutsu", 1997), Kristina Carlson ("Maan ääreen", 1999), Kjell Westö ("Missä kuljimme kerran", 2006) ja Hannu Väisänen ("Toiset kengät", 2007).


title: Otava (kirjankustantamo)

text: Otavalla on pitkä historia myös tietokirjallisuuden osalta. Vuodesta 1906 alkaen (ensimmäinen osa, viimeinen julkaistiin vuonna 1920) se julkaisi yhdessä WSOY:n kanssa kymmenosaisen "Tietosanakirjan," lempinimeltään "Iso Musta". Myöhemmin Otava julkaisi 17-osaisen "Ison tietosanakirjan" (1931–1958), 10-osaisen "Otavan ison tietosanakirjan" (1960–1965) ja "Otavan Suuren Ensyklopedian" (1976–1982). Muita tunnettuja tietokirjoja ovat "Mitä missä milloin" -sarja (vuodesta 1951) ja "Kuka kukin on" (vuodesta 1909, tuolloin nimellä "Aikalaiskirja").


title: Otava (kirjankustantamo)

text: Skepsis ry myönsi vuonna 2018 Huuhaa-palkinnon Otavan tietokirjojen kustannusyksikölle harhaanjohtavan ja pseudotieteellisen sisällön julkaisemisesta tietokirjoina. Samalla yhdistys pyysi kustantamoa kantamaan yhteiskunnallista vastuuta ja kiinnittämään enemmän huomiota tietokirjojen luotettavuuteen ja sisällön tarkistuttamiseen.


title: Otava (kirjankustantamo)

text: Peruskoulu-uudistus lisäsi 1970-luvun alussa oppikirjojen kysyntää, ja Otava onnistui saamaan merkittävän osan alan markkinoista. Oppikirjojen tuotantoa varten yhtiöllä oli kouluosasto (myöhemmin nimeltään "Otavan oppimateriaalit"). Osaston pitkäaikaisena johtajana oli vuodesta 1974 alkaen tohtori Manu Renko. Nykyinen oppimateriaaliyksikön johtaja Teuvo Sankila on toiminut tehtävässään vuodesta 2011.


title: Peter Bichsel

text: Peter Bichsel (s. 24. maaliskuuta 1935) on sveitsiläinen nykykirjailija. Tyypillisesti hän kirjoittaa pieniä tarinoita pienistä asioista helposti tunnistettavalla lakonisella tyylillään. Lyhyiden kertomustensa ohella hän on julkaissut myös runsaasti kolumneja.


title: Peter Bichsel

text: Bichsel syntyi Luzernissa Sveitsissä, mutta varttui Oltenissa. 70- ja 80-luvuilla hän ei ollut erityisen tuottelias lehtimiehen ammattinsa vuoksi. Bichsel on toiminut myös opettajana ja luennoinut yhdysvaltalaisissa yliopistoissa. Nykyään hän asuu Solothurnissa synnyinmaassaan.


title: Peter Bichsel

text: Bichselin tuotannosta erityisen suosittuja ovat hänen lapsille kirjoittamansa tarinat. Niistä ensimmäisiä on "Eigentlich möchte Frau Blum den Milchmann kennenlernen" (1964), jota seurasi "Kindergeschichten" (Lastentarinoita) vuonna 1969. Näissä lyhyissä kertomuksissa yksinkertaista juonta korostaa Bichselin tavaramerkki, äärimmilleen pelkistetty kieli. Bichsel onnistuu kirjoittamaan usein sisällöllisesti rikkaita, syvällisiä ja monitulkintaisia kertomuksia hyvin niukalla sanavarastolla ja yksinkertaisin lausein. Usein hän lähtee liikkeelle jostakin itsestään selvästä tosiasiasta: Maa on pyöreä tai pöytä on pöytä ("Ein Tisch ist ein Tisch"). Lasten tapaan hän myös vääntelee sanoja ja leikkii niillä.


title: Aerosoli

text: Aerosoli on kaasun ja siinä leijuvien kiinteiden tai nestemäisten hiukkasten seos. Hiukkasten halkaisija vaihtelee 0,002 µm:stä yli sataan mikrometriin.


title: Aerosoli

text: Ilmakehässä esiintyy luonnollisia aerosoleja, jotka syntyvät esimerkiksi tulivuorenpurkauksissa, metsäpaloissa tai tuulen nostaessa pölyä maasta. Ihmisen toiminta, kuten aineiden polttaminen tai maan kyntäminen lisäävät aerosolien määrää. Arvioidaan, että nykyisin 10-50 % koko ilmakehän aerosoleista on ihmisen toiminnan tuottamaa. Kaupungeissa ihmisperäisten aerosolien osuus on suurempi kuin maaseudulla. Merkittävimpiä päästölähteitä kaupungeissa ovat liikenteen ja energiantuotannon hiukkaspäästöt sekä katupöly.


title: Aerosoli

text: Pilvet ovat näkyvää nesteaerosolia, jossa pisarakoko on muutamasta mikrometristä kymmeniin mikrometreihin. Pilvet ja muut nesteaerosolit heijastavat tehokkaasti auringonvaloa, minkä vuoksi nämä aerosolit jäähdyttävät ilmastoa. Tätä kutsutaan ilmaston hämärtymiseksi (). Sen sijaan palamisessa syntyvä noki absorboi valoa tehokkaasti, minkä vuoksi nokihiukkaset nopeuttavat ilmastonmuutosta.


title: Aerosoli

text: Aerosoleja ja niiden käyttäytymistä tutkii aerosolitiede, joka jaetaan yleensä tutkimusotteesta riippuen aerosolifysiikkaan ja aerosolikemiaan.


title: Nebukadressar II

text: Nebukadressar II (tunnetaan myös nimellä Nebukadnessar II; akkadi: 𒀭𒀝𒆪𒁺𒌨𒊑𒋀 "Nabû-kudurri-uṣur"; '; muinaiskreikaksi "Ναβουχοδονόσωρ" '; "") (vallassa n. 605 eaa.–562 eaa.) oli Uus-Babylonian valtakunnan merkittävin hallitsija. Nebukadressar on tunnettu Juudan ja Jerusalemin valloituksistaan, joista sai alkunsa juutalaisten pakkosiirtolaisuus, ns. Baabelin vankeus, sekä monumentaalisista rakennustöistään pääkaupungissaan Babylonissa.


title: Nebukadressar II

text: Nebukadressar rakennutti Ištarin portin. Legendan mukaan hän rakennutti myös Babylonin riippuvat puutarhat (rinnepuutarhat), yhden maailman seitsemästä ihmeestä, jotta hänen vuoristomaasta kotoisin oleva vaimonsa Amyitis tuntisi olonsa kotoisammaksi. Riippuvia puutarhoja ei välttämättä ole koskaan ollut oikeasti olemassa.


title: Nebukadressar II

text: Akkadinkielinen nimi, Nabû-kudurri-uṣur, tarkoittaa "Oi jumala Nabu, suojele esikoispoikaani". Nabu on Babylonian viisauden jumala ja Marduk-jumalan poika. Omissa teksteissään Nebukadressar kuvaa itseään Nabun rakastamaksi ja suosikiksi. Hänen nimensä on aiemmin väärin tulkittu tarkoittavan "Oi Nabu, suojele "kudurruani"", missä yhteydessä "kudurru" tarkoittaa kiveen kaiverrettua maanomistuskirjaa. Kuitenkin hallitsijan arvonimessä "kudurru" tarkoittaa lähinnä esikoispoikaa tai vanhinta poikaa.


title: Nebukadressar II

text: Vanha testamentti kuvaa, että Jumala vei Nebukadressarilta vallan ja syöksi hänet eläinten keskuuteen seitsemäksi vuodeksi kunnes hän oppisi, että Jumala antaa vallan kenelle haluaa. Tuon seitsemän vuoden kuluttua Nebukadressar parani ja hänelle annettiin takaisin hänen paikkansa Babylonin hallitsijana.


title: Lauhdevoimalaitos

text: Lauhdevoimalaitos on voimalaitos, jossa tuotetaan sähköenergiaa polttoainetta polttamalla. Sekä sähköä että lämpöä tuottavaa voimalaitosta kutsutaan vastapainevoimalaitokseksi. Tavallisesti lauhdevoimalaitokset ovat suuria halpaa polttoainetta polttavia nk. peruskuormalaitoksia. Myös ydinvoimalaitokset ovat lauhdevoimalaitoksia, mutta yleensä ne erotetaan polttoaineella toimivista voimaloista.


title: Lauhdevoimalaitos

text: Lauhdevoimalaitokset optimoidaan pelkkään sähköntuotantoon. Laitokset tehdään yleensä suuriksi sillä silloin kalliit lisäkomponentit sähköntuotannonhyötysuhteen parantamiseksi tulevat kannattavaksi. Suuritehoisten laitosten polttoaineena käytetään halpoja polttoaineita, lähinnä kivihiiltä. Turvelauhdevoimalaitokset ovat harvinaisia eikä uusiutuvia polttoaineita käyttäviä lauhdevoimalaitoksia ole rakennettu toistaiseksi lainkaan, sillä niiden polttamisen vaatima polttotekniikka ei sovellu suurille tehoille yhtä hyvin kuin hiilelle soveltuva pölypoltto.


title: Lauhdevoimalaitos

text: Syöttövesipumpulla paineistettu vesi höyrystetään ja tulistetaan höyrykattilassa. Höyryllä pyöritetään turbiinia, joka pyörittää sähkövirtaa synnyttävää generaattoria. Höyry paisutetaan (paine laskee) jopa noin 0,02 baariin. Näin matalassa paineessa höyry tiivistyy vasta alle 20 °C:een lämpötilassa. Höyry lauhdutetaan esimerkiksi Suomessa lauhduttimella luonnonvesistöön, lämpimämmillä alueilla käytetään lauhdutustorneja, joilla höyry lauhdutetaan ilmaan. Lauhdevoimalaitoksen nimi tulee tästä lauhduttimesta.


title: Lauhdevoimalaitos

text: Sähkön tuotannon maksimoimiseksi lauhdevoimaloissa käytetään muun muassa välitulistusta ja syöttöveden esilämmitystä väliottohöyryllä. Sähköntuotannon ja samalla koko laitoksen hyötysuhteeksi saadaan korkeintaan 44 %.


title: Babylonin riippuvat puutarhat

text: Babylonin riippuvat puutarhat (tunnetaan myös nimellä Semiramiin riippuvat puutarhat) on yksi antiikin maailman seitsemästä ihmeestä. Ne rakensi oletettavasti Nebukadnessar II vuoden 600 eaa. paikkeilla.


title: Babylonin riippuvat puutarhat

text: Tarinan mukaan Nebukadnessar II rakennutti puutarhat, jotta hänen vuoristoisesta Meediasta kotoisin oleva vaimonsa Amyitis tuntisi olonsa kotoisammaksi. Antiikin lähteistä kuitenkin vain Josephus mainitsee Nebukadnessarin puutarhojen rakentajaksi, lähteiden ollessa muutenkin ristiriitaisia.


title: Babylonin riippuvat puutarhat

text: Riippuvista puutarhoista ei ole jäänyt historiallisia todisteita, ja historioitsijat epäilevät niiden olemassaoloa. On mahdollista, että ne sijaitsivat Ninivessä, josta on löytynyt puutarhojen jäänteitä. Brittiläinen tutkija Stephanie Dalley on esittänyt 20 vuoden tutkimustensa perusteella todisteita puutarhojen sijainnista Ninivessä. Hän pitää puutarhojen rakentajana Assyrian kuningasta Sanheribia.


title: Suomen tiedetoimittajien liitto

text: Suomen tiedetoimittajien liitto on vuonna 1985 perustettu tieteestä tiedottavien valtakunnallinen etujärjestö. Liitto on jäsen Euroopan tiedetoimittajien liitossa (European Union of Science Journalists’ Associations, EUSJA) ja Tiedetoimittajien maailmanliitossa (World Federation of Science Journalists, WFSJ) sekä yhteisöjäsen European Association of Science Editors (EASE) -järjestössä.


title: Suomen tiedetoimittajien liitto

text: Vuonna 2013 Suomessa järjestettiin Helsingin yliopistolla tiedetoimittajien maailmankonferenssi.


title: Suomen tiedetoimittajien liitto

text: Liitto jakaa vuosittain tunnustuksia erityisistä ansioista tiedejournalismissa tai muussa tiedeviestinnässä. Vuoden tiedetoimittaja -tunnustuksen lisäksi vuosittain myönnetään kaksi kappaletta Vuoden tiedeviestintäpalkintoja. Huomionosoitus on myönnetty seuraavasti:


title: Ninive

text: Ninive on yksi Mesopotamian vanhimmista kaupungeista ja muinaisen Assyrian pääkaupunki.


title: Ninive

text: Assyrian kuningas Sanherib teki Ninivestä pääkaupunkinsa kahdeksannella vuosisadalla eaa. Hän parannutti kaupungin kastelujärjestelmää ja rakennutti ”palatsin vailla vertaa”. Se oli kooltaan 210x200 metriä. Palatsi koostui yli 80 huoneesta, joista suurin osa oli koristeltu veistoksin. Tuohon aikaan Ninive oli noin seitsemän neliökilometrin laajuinen, siellä oli 15 porttia ja 18 kanavaa toi vettä kaupunkiin.


title: Ninive

text: Meedialaiset ja Babylonialaiset hävittivät Niniven maan tasalle vuonna 612 eaa. Jäljelle ei jäänyt edes raunioita.


title: Ninive

text: Niniven kaupunkia on kaivettu esiin 1800-luvulta alkaen.


title: Ninive

text: Antiikin Ninive sijaitsi Tigris- ja Khosr-jokien rannalla. Sen pinta-ala oli 7 neliökilometriä. Kaupungin pituus oli 12 kilometriä. Rauniot sijaitsevat nykyisen Mosulin laitamilla.


title: Ninive

text: Ninive sijoittui tärkeän Välimereltä Intian valtameren rannikolle johtavan maantien varrelle, minkä kautta kulki rikkauksia ja kauppatavaraa.